2002 m. birželio 13 d., Komisijos reglamentas (EB) Nr. 1360/2002 septintąjį kartą derinantis su technikos pažanga Tarybos reglamentą (EEB) Nr. 3821/85 dėl kelių transporto priemonėse naudojamų tachografųtekstas svarbus EEE.



Oficialusis leidinys L 207 , 05/08/2002 p. 0001 - 0252

CS.ES skyrius 07 tomas 006 p. 279 - 530

ET.ES skyrius 07 tomas 006 p. 279 - 530

HU.ES skyrius 07 tomas 006 p. 279 - 530

LT.ES skyrius 07 tomas 006 p. 279 - 530

LV.ES skyrius 07 tomas 006 p. 279 - 530

MT.ES skyrius 07 tomas 006 p. 279 - 530

PL.ES skyrius 07 tomas 006 p. 279 - 530

SK.ES skyrius 07 tomas 006 p. 279 - 530

SL.ES skyrius 07 tomas 006 p. 279 - 530



Komisijos reglamentas (EB) Nr. 1360/2002 2002 m. birželio 13 d. septintąjį kartą derinantis su technikos pažanga Tarybos reglamentą (EEB) Nr. 3821/85 dėl kelių transporto priemonėse naudojamų tachografų (tekstas svarbus EEE) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1985 m. gruodžio 20 d. Tarybos reglamentą (EEB) Nr. 3821/85 dėl kelių transporto priemonėse naudojamų tachografų [1] su paskutiniais pakeitimais, padarytais Reglamentu (EB) Nr. 2135/98 [2], ypač į jo 17 ir 18 straipsnius, kadangi: (1) Reglamento (EEB) Nr. 3821/85 I priedo B dalies technines sąlygas reikia suderinti su technikos pažanga, ypač atkreipiant dėmesį į bendrą sistemos saugumą ir tachografų bei vairuotojo asmens kortelių suderinamumą. (2) Suderinant įrangą reikia suderinti ir Reglamento (EEB) Nr. 3821/85 II priedą, kuriame nustatyti patvirtinimo ženklas ir pažymėjimas. (3) Reglamento (EEB) Nr. 3821/85 18 straipsniu įkurtas komitetas nepareiškė savo nuomonės dėl pasiūlyme pateiktų priemonių, todėl Komisija Tarybai pateikė pasiūlymą dėl šių priemonių. (4) Per Reglamento (EEB) Nr. 3821/85 18 straipsnio 5 dalies b punkte nustatytą laikotarpį Taryba nepriėmė jokio sprendimo, todėl priemones turi patvirtinti Komisija, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 2135/98 priedas pakeičiamas šio reglamento priedu. 2 straipsnis Reglamento (EEB) Nr. 3821/85 II priedas iš dalies keičiamas taip: 1. I skyriaus, 1 dalies pirmoji pastraipa iš dalies keičiama taip: - Graikijos sutartinis ženklas "GR" pakeičiamas "23", - Airijos sutartinis ženklas "IRL" pakeičiamas "24", - įrašomas Austrijos sutartinis ženklas "12", - įrašomas Suomijos sutartinis ženklas "17", - įrašomas Švedijos sutartinis ženklas "5". 2. I skyriaus, 1 dalies antroji pastraipa iš dalies keičiama taip: - po žodžių "registracijos lapo" įrašomi žodžiai "arba tachografo kortelės". 3. I skyriaus, 2 dalis iš dalies keičiama taip: - po žodžių "registracijos lapo" įrašomi žodžiai "ir ant kiekvienos tachografo kortelės". 4. II skyriuje prieš pavadinimo žodžius įrašomi žodžiai "I PRIEDO REIKALAVIMUS ATITINKANČIŲ GAMINIŲ". 5. Pridedamas toks III skyrius: "III. "I PRIEDO B DALIES REIKALAVIMUS ATITINKANČIŲ GAMINIŲ PATVIRTINIMO SERTIFIKATAS" Patvirtinusi įrangą, valstybė išduoda pareiškėjui patvirtinimo sertifikatą, kurio pavyzdys yra pateikiamas toliau. Pranešdama kitoms valstybėms narėms apie patvirtinimą arba, jei taip atsitiktų, patvirtinimo panaikinimą, valstybė narė naudojasi to sertifikato nuorašais." +++++ TIFF +++++ 3 straipsnis Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. birželio 13 d. Komisijos vardu Loyola de Palacio Pirmininko pavaduotoja [1] OL L 370, 1985 12 31, p. 8. [2] OL L 274, 1998 10 9, p. 1. -------------------------------------------------- PRIEDAS " I B PRIEDAS GAMYBOS, BANDYMO, MONTAVIMO IR PATIKROS REIKALAVIMAI TURINYS I. II. 1. 2. 3. 4. III. 1. 2. 2.1. 2.2. 3. 4. 5. 6. 6.1. 6.2. 6.3. 7. 8. 9. 9.1. 9.2. 9.3. 9.4. 9.5. 9.6. 9.7. 9.8. 9.9. 9.10. 9.11. 9.12. 10. 11. 12. 12.1. 12.1.1. 12.1.2. 12.2. 12.3. 12.4. 12.5. 12.6. 12.7. 12.8. 12.9. 12.10. 12.11. 12.12. 12.13. 12.14. 12.15. 13. 14. 15. 15.1 15.2. 15.3. 15.4. 16. 17. 18. 19. 20. 21. 22. 23. 24. IV. 1. 2. 3. 4. 5. 5.1. 5.1.1. 5.1.2. 5.1.3. 5.1.4. 5.2. 5.2.1. 5.2.2. 5.2.3. 5.2.4. 5.2.5. 5.2.6. 5.2.7. 5.2.8. 5.2.9. 5.2.10. 5.2.11. 5.3. 5.3.1. 5.3.2. 5.3.3. 5.3.4. 5.3.5. 5.3.6. 5.3.7. 5.3.8. 5.3.9. 5.3.10. 5.4. 5.4.1. 5.4.2. 5.4.3. 5.5. 5.5.1. 5.5.2. 5.5.3. V. 1. 2. 3. VI. 1. 2. 3. 4. 5. 6. VII. VIII. 1. 2. 3. 4. 5. 6. 1 priedėlis. 2 priedėlis. 3 priedėlis. 4 priedėlis. 5 priedėlis. 6 priedėlis. 7 priedėlis. 8 priedėlis. 9 priedėlis. 10 priedėlis. 11 priedėlis. I. APIBRĖŽIMAI Šiame priede: "aktyvavimas" tai etapas, kuriuo tachografas ima visiškai veikti ir atlieka visas funkcijas, įskaitant ir apsaugos; tachografą galima aktyvuoti dirbtuvių kortele, įvedus PIN kodą; "autentiškumo tikrinimas" tai nurodytai tapatybei nustatyti ir patikrinti skirta funkcija; "autentiškumas" tai savybė, nurodanti, kad informaciją pateikusios šalies tapatybę galima patikrinti; "savidiagnostika" tai pareikalavus atliekami patikrinimai, kuriuos atlikti nurodo operatorius arba išorinė įranga; "kalendorinė diena" tai laikas nuo 00.00 val. iki 24.00 val. Visos kalendorinės dienos nustatomos pagal UTC (visuotinį sukoordinuotąjį laiką); "kalibravimas" tai duomenų atmintyje laikomų transporto priemonės parametrų atnaujinimas arba patvirtinimas. Transporto priemonės parametrus sudaro jos identifikacija (TPIN, TPRN ir registruojančiosios valstybės narės žymuo) ir charakteristikos (w, k, l, padangų dydis, greičio ribotuvo nustatymas (jei yra), esamas UTC laikas, hodometro (kilometražo skaitiklio) rodmuo); tachografui sukalibruoti reikia dirbtuvių kortelės; "kortelės numeris" tai unikalus 16 rašmenų numeris, kuris identifikuoja tachografo kortelę valstybėje narėje. Kortelės numerį sudaro kortelių numeracijos indeksas (jei naudojamas), pakeitimo indeksas ir atnaujinimo indeksas; taigi kortelė identifikuojama ją išduodančios valstybės narės numeriu ir kortelės numeriu; "kortelių numeracijos indeksas" tai kortelės numerio 14 rašmenų segmentas, naudojamas skirtingoms įmonei ar institucijai, kurios turi teisę gauti keletą tachografo kortelių, išduodamoms kortelėms atskirti. Įmonei ar institucijai priskiriamas unikalus numeris, sudarantis pirmus 13 kortelės numerio rašmenų; "kortelės atnaujinimo numeris" tai kortelės numerio 16 rašmenų segmentas, didinamas kiekvienąsyk atnaujinus tachografo kortelę; "kortelės pakeitimo numeris" tai kortelės numerio 15 rašmenų segmentas, didinamas kiekvienąsyk pakeitus tachografo kortelę; "transporto priemonės būdingasis koeficientas" tai skaitmeninė charakteristika, nustatanti išėjimo signalo, skleidžiamo transporto priemonės sudedamosios dalies, kuria transporto priemonė yra sujungta su tachografu (pavarų dėžės išėjimo velenas arba ašis), vertę, kol įprastomis bandymo sąlygomis transporto priemonė nuvažiuoja vieną kilometrą (žr. VI skyriaus 5 poskyrį). Transporto priemonės būdingasis koeficientas yra išreiškiamas arba apsisukimais per kilometrą (w = … aps./km), arba impulsais per kilometrą (w = … imp./km); "įmonės kortelė" tai tachografo kortelė, kurią valstybės narės institucijos išduoda transporto priemonių su sumontuotu tachografu savininkui arba turėtojui; įmonės kortelė leidžia tos įmonės užrakintame tachografe laikomus duomenis rodyti ekrane, juos perkelti ir spausdinti; "tachografo konstanta" tai skaitmeninė charakteristika, parodanti įvesties signalo vertę, reikalingą nuvažiuotam 1 km nuotoliui nustatyti ir užrašyti; ši konstanta turi būti išreikšta impulsais per kilometrą (k = ... imp./km); "nepertraukiamo vairavimo trukmė" [1] nepertraukiamo vairavimo trukmė apskaičiuojama kaip tam tikro vairuotojo esama bendroji vairavimo trukmė nuo paskutinio ne mažiau kaip 45 minučių trukmės BUVIMO PASIRENGUS DIRBTI, PERTRAUKOS/POILSIO arba NEŽINOMO [2]laikotarpio (tas laikotarpis gali būti padalytas į keletą ne trumpesnių kaip 15 minučių atkarpų). Skaičiuojant atsižvelgiama į vairuotojo kortelės atmintyje įrašytus duomenis apie ankstesnę veiklą (jei reikia). Jeigu vairuotojas kortelės neįkiša, skaičiuojama remiantis įrašais atmintyje apie pastarąjį laikotarpį, kai kortelė nebuvo įkišta, susijusiais su atitinkamu plyšiu; "kontrolės kortelė" tai tachografo kortelė, kurią valstybių narių institucijos išduoda kompetentingoms kontrolės institucijoms; kontrolės kortelė identifikuoja kontrolės instituciją (galbūt kontrolės pareigūną) ir leidžia skaityti, spausdinti ir (arba) perkelti duomenų atmintyje arba vairuotojo kortelės atmintyje esančius duomenis; "bendroji poilsio trukmė" [3] bendroji poilsio trukmė apskaičiuojama kaip tam tikro vairuotojo esama bendroji ne mažiau kaip 15 minučių trukmės BUVIMO PASIRENGUS DIRBTI, PERTRAUKOS/POILSIO arba NEŽINOMO [4]laikotarpių trukmė nuo paskutinio ne mažiau kaip 45 minučių trukmės BUVIMO PASIRENGUS DIRBTI, PERTRAUKOS/POILSIO arba NEŽINOMO [5]laikotarpio (tas laikotarpis gali būti padalytas į keletą ne trumpesnių kaip 15 minučių atkarpų). Skaičiuojant atsižvelgiama į vairuotojo kortelės atmintyje įrašytus duomenis apie ankstesnę veiklą (jei reikia). Skaičiuojant neatsižvelgiama į neigiamos trukmės nežinomus laikotarpius (nuo nežinomo laikotarpio pradžios iki jo pabaigos), susidarančius dėl dviejų skirtingų tachografų laiko dalinio sutapimo. Jeigu vairuotojas kortelės neįkiša, skaičiuojama remiantis įrašais duomenų atmintyje apie pastarąjį laikotarpį, kai kortelė nebuvo įkišta, susijusiais su atitinkamu plyšiu; "duomenų atmintis" tai tachografe sumontuotas elektroninis duomenų laikymo įrenginys; "skaitmeninis parašas" prie duomenų paketo pridėti duomenys arba jo kriptografinė transformacija, leidžiantys duomenų paketo gavėjui įsitikinti duomenų paketo autentiškumu ir nepažeistumu; "duomenų perkėlimas" tai transporto priemonės arba tachografo kortelės atmintyje laikomų visų duomenų arba jų dalies kopijavimas kartu su skaitmeniniu parašu; jokie laikomi duomenys juos perkeliant negali būti pakeisti arba panaikinti; "vairuotojo kortelė" tai tachografo kortelė, kurią tam tikram vairuotojui išduoda valstybių narių institucijos; vairuotojo kortelė identifikuoja vairuotoją ir yra skirta duomenims apie vairuotojo veiklą laikyti; "padangų efektyvusis apskritimo ilgis" tai atstumų, kuriuos nuvažiuoja vieną kartą visiškai apsisukdamas kiekvienas iš transporto priemonę varančių ratų (varantieji ratai), vidurkis. Šie atstumai turi būti išmatuoti standartinėmis bandymo sąlygomis (žr. VI skyriaus 5 poskyrį) ir yra išreikšti "l = ... mm". Transporto priemonių gamintojams leidžiama nustatyti šiuos atstumus teoriniu apskaičiavimu, kurį atliekant atsižvelgiama į parengtos važiuoti nepakrautos transporto priemonės didžiausią leistiną ašių apkrovą [6]. Tokio teorinio skaičiavimo metodiką patvirtina kompetentinga valstybės narės institucija; "įvykis" tai tachografo aptiktas neįprastas veikimas, kuris gali pasireikšti mėginant sukčiauti; "gedimas" tai tachografo aptiktas neįprastas veikimas, kuris gali pasireikšti įrangai sutrikus ar sulūžus; "įrengimas" tai tachografo sumontavimas transporto priemonėje; "judesio jutiklis" tai tachografo dalis, siunčianti signalus, atitinkančius transporto priemonės greitį ir (arba) nuvažiuotą atstumą; "negaliojanti kortelė" tai sugedusi, po pirminio autentiškumo tikrinimo neleistina kortelė arba kortelė, kurios galiojimo laikas dar neprasidėjo arba jau baigėsi; "nekontroliuojama" kai pagal Tarybos reglamento (EEB) Nr. 3820/85 nuostatas tachografo naudoti nereikalaujama; "greičio viršijimas" tai leistino transporto priemonės greičio viršijimas, apibrėžiamas kaip bet kuris ilgiau kaip 60 sekundžių trukmės laikotarpis, kuriuo išmatuotas transporto priemonės greitis viršija greičio ribotuvo, nurodyto 1992 m. vasario 10 d. Tarybos direktyvoje 92/6/EEB dėl tam tikrų kategorijų variklinių transporto priemonių greičio ribotuvų įrengimo ir naudojimo Bendrijoje [7], nustatytą vertę; "periodinė patikra" tai operacijų komplektas, kurios atliekamos patikrinti, ar tachografas veikia tinkamai ir ar jo nustatymai atitinka transporto priemonės parametrus; "spausdintuvas" tai tachografo komponentas, kuris spausdina spaudinius su laikomais duomenimis; "tachografas" tai visa įranga, skirta įrengti transporto priemonėse automatiškai arba pusiau automatiškai rodyti, registruoti ir laikyti išsamią informaciją apie šių transporto priemonių judėjimą ir tam tikrus jų vairuotojų darbo laikotarpius; "atnaujinimas" tai naujos tachografo kortelės išdavimas pasibaigus galioti arba sugedus senajai ir ją atidavus išduodančiajai institucijai. Atnaujinimas garantuoja, kad vienu metu nebus dviejų galiojančių kortelių; "remontas" tai bet koks judesio jutiklio arba transporto priemonės remontas, dėl kurio reikia išjungti jo maitinimą arba atjungti kitus tachografo komponentus ar jį atidaryti; "pakeitimas" tai naujos tachografo kortelės išdavimas vietoj senosios, kuri paskelbta pamesta, pavogta ar sugedusia ir nėra grąžinta išduodančiajai institucijai. Pakeitimas niekuomet negarantuoja, kad vienu metu nebus dviejų galiojančių kortelių; "apsaugotumo atestacija" tai ITSEC [8]atestacijos institucijos atliekamas procesas, kuriuo tikrinama, ar tachografas arba tachografo kortelė atitinka 10 priedėlyje "Bendrieji apsaugos tikslai" nustatytus apsaugotumo reikalavimus; "savitikra" tai tachografo periodiškai ir automatiškai atliekami sutrikimų patikrinimai; "tachografo kortelė" - vairuotojo kortelė, - kontrolės kortelė, - dirbtuvių kortelė, - įmonės kortelė; "tipo patvirtinimas" tai valstybės narės atliekamas procesas, kuriuo tikrinama, ar tachografas (ar jo komponentas) arba tachografo kortelė atitinka šio reglamento reikalavimus; "padangų dydis" tai (išorinių varančiųjų ratų) padangų matmenų nuoroda pagal 1992 m. kovo 31 d. Direktyvą 92/23/EEB [9]; "transporto priemonės identifikacija" transporto priemonės identifikacijos numeriai: transporto priemonės registracijos numeris (TPRN) su registruojančiosios valstybės narės žymeniu ir transporto priemonės identifikacijos numeris (TPIN) [10]; "transporto priemonės blokas (TPB)" tai tachografas be judesio jutiklio ir jo jungiamųjų laidų. Transporto priemonės blokas gali būti vienas arba jų gali būti keli, paskirstyti visoje transporto priemonėje ir būtinai atitinkantys šio reglamento apsaugotumo reikalavimus; "savaitė" (tachografo skaičiavimams) tai laikotarpis nuo pirmadienio 00.00 val. iki sekmadienio 24.00 val. pagal UTC; "dirbtuvių kortelė" tai tachografo kortelė, kurią valstybės narės institucijos išduoda tos valstybės narės patvirtintam tachografo gamintojui, montuotojui, transporto priemonės gamintojui ar dirbtuvėms. Dirbtuvių kortelė identifikuoja jos turėtoją ir leidžia tikrinti, kalibruoti ir (arba) perkelti duomenis iš tachografo. II. BENDROS TACHOGRAFO CHARAKTERISTIKOS IR FUNKCIJOS Bet kurioje transporto priemonėje, kurioje įmontuotas šio priedo nuostatas atitinkantis tachografas, turi būti greičio rodmenų ekranas ir hodometras. Jie gali būti įmontuoti pačiame tachografe. 1. Bendrosios ypatybės Tachografas skirtas įrašyti, laikyti, rodyti, spausdinti ir pateikti su vairuotojo veikla susijusius duomenis. Tachografas susideda iš laidų, judesio jutiklio ir transporto priemonės bloko. Transporto priemonės bloke yra procesorius, duomenų atmintis ir laikrodis, du kortelės su mikroprocesoriumi sąsajos įtaisai (vairuotojo ir vairuotojo porininko), spausdintuvas, ekranas, vaizdinio perspėjimo įtaisas, kalibravimo ar duomenų perkėlimo jungtis ir įtaisai naudotojo informacijai įvesti. Tachografas per papildomas jungtis gali būti prijungtas prie kitų įrenginių. Prijungti arba įdiegti į tachografą bet kokias patvirtintas ar kitokias funkcijas, įtaisą ar įtaisus leidžiama tik tuomet, jei jie netrukdo ir negali sutrukdyti įrangai tinkamai bei saugiai veikti ir atitikti šio reglamento reikalavimus. Tachografo naudotojų tapatybė nustatoma iš tachografo kortelių. Tachografas suteikia atrankinės prieigos teises naudotis duomenimis ir funkcijomis pagal naudotojo tipą ir (arba) tapatybę. Tachografas įrašo ir laiko duomenis savo duomenų atmintyje ir tachografo kortelėse. Tai daroma pagal 1995 m. spalio 24 d. Direktyvą 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo [11]. 2. Funkcijos Tachografas turi atlikti tokias funkcijas: - stebėti kortelių įkišimo ir ištraukimo veiksmus, - matuoti greitį ir atstumą, - matuoti laiką (trukmę), - stebėti vairuotojo veiklą, - stebėti važiavimo būseną, - leisti vairuotojui rankomis įvesti tokius duomenis: - vietų, kuriose prasideda ir (arba) baigiasi dienos darbo laikotarpiai, žymenis, - rankomis įvedamus duomenis apie vairuotojo veiklą, - apie ypatingas būsenas, - valdyti įmonės užraktus, - stebėti kontrolės veiklą, - aptikti įvykius ir (arba) gedimus, - savidiagnostiką ir savitikrą, - nuskaityti duomenų atmintyje laikomą informaciją, - įrašyti ir laikyti informaciją duomenų atmintyje, - nuskaityti tachografo kortelėse įrašytą informaciją, - įrašyti ir laikyti informaciją tachografo kortelėse, - rodyti ekrane, - spausdinti, - perspėti, - perkelti duomenis į išorines laikmenas, - persiųsti duomenis į papildomus išorinius įtaisus, - kalibruoti, - koreguoti laiką. 3. Darbo režimai Tachografas turi dirbti keturiais darbo režimais: - naudojimo režimu, - kontrolės režimu, - kalibravimo režimu, - įmonės režimu. Priklausomai nuo to, kokia galiojanti tachografo kortelė įkišama į kortelių sąsajos įtaisus, tachografas turi persijungti į tokius darbo režimus: Darbo režimas | Vairuotojo plyšys | Kortelės nėra | Vairuotojo kortelė | Kontrolės kortelė | Dirbtuvių kortelė | Įmonės kortelė | Porininko plyšys | Kortelės nėra | Naudojimo | Naudojimo | Kontrolės | Kalibravimo | Įmonės | Vairuotojo kortelė | Naudojimo | Naudojimo | Kontrolės | Kalibravimo | Įmonės | Kontrolės kortelė | Kontrolės | Kontrolės | Kontrolės [12] | Naudojimo | Naudojimo | Dirbtuvių kortelė | Kalibravimo | Kalibravimo | Naudojimo | Kalibravimo [12] | Naudojimo | Įmonės kortelė | Įmonės | Įmonės | Naudojimo | Naudojimo | Įmonės [12] | Tachografas turi nepaisyti įkištų negaliojančių kortelių; galima tik pamatyti, išspausdinti ir perkelti informaciją iš kortelių, kurių galiojimo laikas pasibaigęs. Visos II skyriaus 2 poskyryje išvardytos funkcijos turi veikti bet kuriuo darbo režimu, išskyrus tokius atvejus: - kalibravimo funkcija galima naudotis tik kalibravimo režimu, - laiko nustatymo funkcija ne kalibravimo režimu yra apribota, - rankinio vairuotojo informacijos duomenų įvedimo funkcija veikia tik naudojimo ir kalibravimo režimais, - įmonės užrakto valdymo funkcija galima naudotis tik įmonės režimu, - kontrolės veiklos stebėsenos funkcija galima naudotis tik kontrolės režimu, - duomenų perkėlimo funkcija neveikia naudojimo režimu (išskyrus 150 reikalavime numatytus atvejus). Tachografas turi gebėti išvesti duomenis į ekraną, spausdintuvą ar išorines sąsajas, išskyrus tokius atvejus: - naudojimo režimu bet kokia įkištos tachografo kortelės neatitinkanti asmens tapatybės informacija (pavardė ir vardas) užtamsinama, o įkištos tachografo kortelės numerio neatitinkantis numeris užtamsinamas iš dalies (užtamsinamas kiekvienas lyginis rašmuo skaičiuojant iš kairės į dešinę), - įmonės režimu gali būti išvesti tik kitų įmonių (identifikuojamų pagal pirmuosius 13 įmonės kortelės numerio rašmenų) neužrakintų laikotarpių su vairuotoju susiję duomenys (081, 084 ir 087 reikalavimai), - kai į tachografą neįkišta jokia kortelė, gali būti išvesti tik esamos ir aštuonių ankstesnių kalendorinių dienų su vairuotoju susiję duomenys. 4. Apsauga Sistemos apsauga skirta apsaugoti duomenų atmintį taip, kad prie jų negalima būtų neleistinai prieiti ir jais pasinaudoti, aptikti bet kokius mėginimus tai padaryti, saugoti tarp judesio jutiklio bei transporto priemonės bloko ir tarp tachografo bei tachografo kortelių perduodamų duomenų nepažeistumą ir autentiškumą bei tikrinti perkeliamų duomenų nepažeistumą ir autentiškumą. Tam, kad sistema būtų saugi, tachografas turi atitikti judesio jutiklio ir transporto priemonės bloko bendruosiuose apsaugos tiksluose (10 priedėlis) nurodytus reikalavimus. III. TACHOGRAFO GAMINIMO IR JO VEIKIMO REIKALAVIMAI 1. Kortelių įkišimo ir ištraukimo veiksmų stebėsena Tachografas turi stebėti kortelių sąsajos įrangą ir registruoti kortelių įkišimo ir ištraukimo veiksmus. Įkišus kortelę tachografas turi nustatyti, ar įkištoji kortelė yra galiojanti tachografo kortelė, ir jei taip - nustatyti jos rūšį. Tachografas turi būti tokios konstrukcijos, kad tinkamai įkišus kortelę į sąsajos įtaisą, ji būtų užfiksuojama. Tachografo kortelės gali būti išvedamos iš įrangos tik transporto priemonei sustojus ir įrašius į jas reikiamus duomenis. Kortelė turi būti išvedama naudotojo veiksmu. 2. Greičio ir atstumo matavimas Ši funkcija turi nuolatos matuoti bendrą transporto priemonės nuvažiuotą atstumą ir gebėti pateikti hodometro vertės rodmenį. Ši funkcija turi nuolatos matuoti transporto priemonės greitį ir gebėti pateikti jo vertės rodmenį. Greičio matavimo funkcija taip pat turi pateikti informaciją apie tai, ar transporto priemonė juda, ar stovi. Transporto priemonė laikoma judančia, jei funkcija bent penkias sekundes gauna didesnį kaip 1 imp./s dažnio signalą iš judesio jutiklio; priešingu atveju transporto priemonė laikoma stovinčia. Bet kurioje transporto priemonėje esantys greitį rodantys įtaisai (spidometrai) ir nuvažiuotą atstumą rodantys įtaisai (hodometrai), sumontuoti šio reglamento nuostatas atitinkančiuose tachografuose, turi atitikti reikalavimus dėl didžiausių leistinų paklaidų, nustatytų šiame priede (III skyriaus 2 poskyrio 1 ir 2 punktuose). 2.1. Nuvažiuoto atstumo matavimas Nuvažiuotas atstumas gali būti matuojamas: - įskaičiuojant į priekį ir atbulomis nuvažiuotą atstumą, - įskaičiuojant tik į priekį nuvažiuotą atstumą. Tachografas turi matuoti atstumą nuo 0 iki 9999999,9 km. Atstumas turi būti matuojamas su tokia paklaida (ne mažiau kaip 1000 m atstumas): - iki sumontavimo: ± 1 %, - sumontavus ir atliekant periodines patikras: ± 2 %, - naudojant: ± 4 %. Atstumas turi būti matuojamas 0,1 km ar smulkesniais vienetais. 2.2. Greičio matavimas Tachografas turi matuoti nuo 0 iki 220 km/h greitį. Tam, kad būtų matuojama ne daugiau kaip su ± 6 km/h paklaida, ir atsižvelgiant į: - ± 2 km/h įvesties duomenų (skirtingos padangos ir kt.) paklaidą, - ± 1 km/h matavimų įrengiant arba atliekant periodines patikras paklaidą, kai transporto priemonės būdingasis koeficientas yra nuo 4000 iki 25000 imp./km, tachografas turi matuoti nuo 20 iki 180 km/h greitį su ± 1 km/h paklaida. Pastaba: dėl duomenų laikymo įrangos tikslumo galima papildoma ± 0,5 km/h tachometre registruojamo greičio paklaida. Greitis turi būti teisingai išmatuojamas su leistina paklaida ne vėliau kaip praėjus 2 sekundėms po greičio kaitos pabaigos, kai jis pasikeičia iki 2 m/s2 sparta. Greitis turi būti matuojamas 1 km/h ar didesniu tikslumu. 3. Laiko matavimas Laikas turi būti matuojamas nuolatos ir skaitmeniniu būdu parodoma data bei laikas pagal UTC. Visoje tachografo sistemoje (įrašuose, spaudiniuose, keičiantis duomenimis, ekrane ir kt.) data turi būti registruojama pagal UTC datą ir laiką. Vietos laikui nustatyti turi būti įmanoma pakeisti rodomą laiką pusės valandos žingsniais. Tipo patvirtinimo sąlygomis laiko matavimo paklaida gali būti ne didesnė kaip ± 2 s. Laikas turi būti matuojamas 1 sekundės ar didesniu tikslumu. Laiko matavimo tipo patvirtinimo sąlygomis neturi sutrikdyti išorinio maitinimo nebuvimas trumpesnį kaip 12 mėnesių laiką. 4. Vairuotojo veiklos stebėsena Ši funkcija nuolatos ir atskirai turi stebėti vieno vairuotojo ir vieno vairuotojo porininko veiklą. Vairuotojo veiklos rūšys turi būti tokios: VAIRAVIMAS, DARBAS, BUVIMAS PASIRENGUS DIRBTI ir PERTRAUKA/POILSIS. Vairuotojui ir (arba) vairuotojui porininkui turi būti įmanoma rankomis pasirinkti DARBĄ, BUVIMĄ PASIRENGUS DIRBTI ir PERTRAUKĄ/POILSĮ. Kai transporto priemonė važiuoja, vairuotojui turi būti automatiškai parenkama VAIRAVIMO veiklos rūšis, o vairuotojui porininkui - BUVIMO PASIRENGUS DIRBTI. Kai transporto priemonė sustoja, vairuotojui turi būti automatiškai parenkama DARBO veiklos rūšis. Pirmasis veiklos pasikeitimas ne vėliau kaip praėjus 120 sekundžių po automatinio pasikeitimo į DARBĄ dėl to, kad transporto priemonė sustojo, turi būti laikomas įvykusiu transporto priemonei stovint (todėl galbūt atšaukiamas DARBO veiklos rūšies nustatymas). Ši funkcija turi teikti informaciją apie veiklos pasikeitimus registravimo funkcijoms vienos minutės tikslumu. Jei kuriuo nors kalendorinės minutės momentu imama vykdyti VAIRAVIMO veikla, VAIRAVIMU turi būti laikoma visa ta minutė. Jei prieš tam tikrą minutę buvusią ir po jos einančią minutėmis buvo vykdoma VAIRAVIMO veikla, visa ta minutė turi būti laikoma VAIRAVIMU. Jei pagal pirmiau nurodytus reikalavimus kalendorinė minutė nelaikoma VAIRAVIMU, ji turi būti laikoma tos rūšies veikla, kuri tą minutę truko ilgiausiai (arba vėliausiąja iš vienodai trukusių veiklų). Ši funkcija taip pat nuolatos turi stebėti vairuotojo nepertraukiamo vairavimo trukmę ir bendrąją poilsio trukmę. 5. Važiavimo būsenos stebėsena Ši funkcija nuolatos automatiškai turi stebėti važiavimo būseną. Kai į įrangą įkišamos dvi galiojančios vairuotojo kortelės, turi būti parenkama ĮGULOS važiavimo būsena, visais kitais atvejais - VIENO VAIRUOTOJO važiavimo būsena. 6. Vairuotojo rankomis įvedami duomenys 6.1. Vietų, kuriose prasideda ir (arba) baigiasi dienos darbo laikotarpiai, žymenų įvedimas Naudojantis šia funkcija turi būti galima įvesti vietų, kuriose prasideda ir (arba) baigiasi vairuotojo ir (arba) vairuotojo porininko dienos darbo laikotarpiai, žymenis. Vietos apibrėžiamos kaip šalys ir, jei reikia papildomai, kaip regionai. Ištraukiant vairuotojo (arba dirbtuvių) kortelę, tachografas turi pasiūlyti vairuotojui (porininkui) įvesti "vietą, kurioje baigėsi dienos darbo laikotarpis". Tachografas turi leisti ignoruoti šį siūlymą. Vietų, kuriose prasideda ir (arba) baigiasi dienos darbo laikotarpiai, žymenis įvesti turi būti įmanoma ir be kortelės arba kitu laiku, o ne įkišant arba ištraukiant kortelę. 6.2. Duomenų apie vairuotojo veiklą įvedamas rankomis Įkišus vairuotojo (arba dirbtuvių) kortelę (ir tik tuo metu) tachografas turi: - priminti kortelės turėtojui paskutinio kortelės ištraukimo datą ir laiką, - paprašyti kortelės turėtoją nurodyti, ar įkišus kortelę turi būti pratęstas dienos darbo laikotarpis. Tachografas turi leisti neatsakyti į šį klausimą, atsakyti teigiamai arba neigiamai: - jei kortelės turėtojas neatsako į klausimą, tachografas turi pasiūlyti įvesti "vietos, kurioje prasideda dienos darbo laikotarpis, žymenį". Tachografas turi leisti ignoruoti šį siūlymą. Jei vietos žymuo įvedamas, tuomet jis turi būti užregistruotas duomenų atmintyje bei tachografo kortelės atmintyje ir susietas su kortelės įkišimo laiku, - jei atsakoma teigiamai arba neigiamai, tachografas turi pasiūlyti kortelės turėtojui rankomis įvesti veiklos pavadinimą (DARBAS, BUVIMAS PASIRENGUS DIRBTI arba PERTRAUKA/POILSIS), datą ir pradžios bei pabaigos laiką apsiribojant tik laikotarpiu nuo paskutinio kortelės ištraukimo iki dabartinio įkišimo ir neleidžiant skirtingų rūšių veiklos trukmei iš dalies sutapti. Tai daroma laikantis tokios tvarkos: - jei kortelės turėtojas klausimą atsako teigiamai, tachografas turi pasiūlyti kortelės turėtojui rankomis chronologine seka įvesti laikotarpiu nuo paskutinio kortelės ištraukimo iki dabartinio įkišimo vykdytos veiklos rūšių pavadinimus. Procesas baigiasi, kai rankomis įvestos veiklos pabaigos laikas sutampa su kortelės įkišimo laiku, - jei kortelės turėtojas klausimą atsako neigiamai, tachografas turi: - pasiūlyti kortelės turėtojui rankomis chronologine seka įvesti laikotarpiu nuo kortelės ištraukimo iki atitinkamo dienos darbo laikotarpio vykdytos veiklos rūšių pavadinimus (arba su transporto priemone susijusios veiklos pavadinimus, jei dienos darbo laikotarpis tęsimas registracijos lape). Todėl tachografas, prieš leisdamas kortelės turėtojui rankomis įvesti visų veiklos rūšių pavadinimus, turi pasiūlyti nurodyti, ar paskutinės užregistruotos veiklos pabaigos laikas reiškia ir ankstesnio darbo laikotarpio pabaigą (žr. pastabą toliau), Pastabos: jei kortelės turėtojas nenurodo, kada baigėsi ankstesnis darbo laikotarpis ir rankomis įveda veiklos pavadinimą, kurios pabaigos laikas sutampa su kortelės įkišimo laiku, tachografas turi: - daryti prielaidą, kad darbo laikotarpis baigėsi prasidėjus pirmajam POILSIO (arba likusiam NEŽINOMAM) laikotarpiui ištraukus kortelę arba ją ištraukiant (jei nėra įvestas poilsio laikotarpis ir nė vienas laikotarpis nelieka NEŽINOMAS), - daryti prielaidą, kad pradžios laikas sutampa su kortelės įkišimo laiku, - atlikti toliau nurodytus žingsnius, - tuomet, jei atitinkamo darbo laikotarpio pabaigos laikas skiriasi nuo kortelės ištraukimo laiko arba tuo metu nėra įvestas dienos darbo laikotarpio pabaigos vietos žymuo, pasiūlyti kortelės turėtojui "patvirtinti arba įvesti vietos, kurioje baigėsi dienos darbo laikotarpis, žymenį" (tachografas turi leisti ignoruoti šį siūlymą). Jei vietos žymuo įvedamas, jis turi būti užregistruotas tik tachografo kortelės atmintyje ir tik tuomet, jei skiriasi nuo žymens, įvesto ištraukiant kortelę (jei tuomet žymuo buvo įvestas), ir susietas su darbo laikotarpio pabaigos laiku, - tuomet pasiūlyti kortelės turėtojui įvesti esamo dienos darbo laikotarpio (arba su ta transporto priemone susijusios veiklos, jei šiuo laikotarpiu kortelės turėtojas anksčiau naudojo registracijos lapą) "pradžios laiką" ir "vietos, kur prasideda dienos darbo laikotarpis, žymenį" (tachografas turi leisti ignoruoti šį siūlymą). Jei vietos žymuo įvedamas, jis turi būti užregistruotas tik tachografo kortelės atmintyje ir susietas su darbo laikotarpio pradžios laiku. Jei šis pradžios laikas sutampa su kortelės įkišimo laiku, vietos žymuo taip pat užregistruojamas duomenų atmintyje, - tuomet, jei pradžios laikas skiriasi nuo kortelės įkišimo laiko, pasiūlyti vairuotojui rankomis chronologine seka įrašyti veiklos rūšis nuo šio pradžios laiko iki kortelės įkišimo laiko. Procesas baigiasi, kai rankomis įvestos veiklos pabaigos laikas sutampa su kortelės įkišimo laiku, - tuomet tachografas iki patvirtinimo pasirinkus specialią komandą turi leisti kortelės turėtojui pakeisti bet kurios rankomis įvestos veiklos rūšies pavadinimą, o patvirtinus - nebeleisti jokių pakeitimų, - jei kortelės turėtojas atsako į pradinį klausimą ir neįveda įrašų apie veiklą, tachografas daro prielaidą, kad kortelės turėtojas ignoravo klausimą. Viso proceso metu tachografas turi nebepriimti įrašų: - jei su įrangos žmogaus-mašinos sąsaja nesąveikaujama ilgiau kaip vieną minutę (po 30 sekundžių perspėjant regimuoju ir galbūt girdimuoju būdais), - ištraukus kortelę arba įkišus kito vairuotojo (ar dirbtuvių) kortelę, - transporto priemonei pradėjus važiuoti, ir patvirtinti jau įvestą informaciją. 6.3. Informacijos apie ypatingas būsenas įvedimas Tachografas turi leisti vairuotojui esamuoju laiku įvesti informaciją apie tokias dvi ypatingas būsenas: - NEKONTROLIUOJAMA (pradžia, pabaiga), - KELTO PERKĖLA/GELEŽINKELIO PERVAŽA. Pasirinkus būseną NEKONTROLIUOJAMA, būsenos KELTO PERKĖLA/GELEŽINKELIO PERVAŽA pasirinkti negalima. Jei įkišama arba ištraukiama vairuotojo kortelė, būsena NEKONTROLIUOJAMA turi būti automatiškai užbaigta. 7. Įmonės užraktų valdymas Ši funkcija turi leisti valdyti užraktus, kuriuos įmonė nustato, kad pati uždraustų sau įmonės režimu prieiti prie duomenų. Įmonės užraktus sudaro pradžios data/laikas (užrakinimas) ir pabaigos data/laikas (atrakinimas), susieti su įmonės identifikacija, kurią apibrėžia įmonės kortelės numeris (užrakinant). Užraktus galima "užrakinti" ir "atrakinti" tik esamuoju laiku. Atrakinti turi galėti tik ta įmonė, kuri "užrakino" (ką nurodo pirmieji 13 įmonės kortelės rašmenų), arba kitai įmonei "užrakinus" savo užraktą, ankstesnės įmonės užraktas turi būti automatiškai "atrakinamas". Jei įmonė užrakina naują užraktą, o ankstesnis užraktas buvo tos pačios įmonės, tuomet daroma prielaida, kad ankstesnis užraktas nebuvo "atrakintas", ir jis lieka "užrakintas". 8. Kontrolės veiklos stebėsena Ši funkcija turi stebėti RODYMO EKRANE, SPAUSDINIMO, TPB ir kortelės DUOMENŲ PERKĖLIMO veiklą kontrolės režimu. Ši funkcija taip pat turi stebėti GREIČIO VIRŠIJIMO KONTROLĖS veiklą kontrolės režimu. Greičio kontrolės pasireiškimu laikoma tai, kad kontrolės režimu į spausdintuvą arba ekraną pateikiamas "greičio viršijimo" pranešimas arba iš TPB atminties perkeliami duomenys apie "įvykius ir gedimus". 9. Įvykių ir (arba) gedimų aptikimas Ši funkcija turi aptikti tokius įvykius ir (arba) gedimus: 9.1. "Negaliojančios kortelės įkišimo" įvykis Šis įvykis turi būti užfiksuojamas įkišus bet kokią negaliojančią kortelę ir (arba) pasibaigus įkištos kortelės galiojimo laikui. 9.2. "Kortelių nesuderinamumo" įvykis Šis įvykis turi būti užfiksuojamas, kai kartu įkišamos dvi kortelės, kurių derinio sankirta toliau esančioje lentelėje pažymėta X: Kortelių nesuderinamumas | Vairuotojo plyšys | Kortelės nėra | Vairuotojo kortelė | Kontrolės kortelė | Dirbtuvių kortelė | Įmonės kortelė | Porininko plyšys | Kortelės nėra | | | | X | | Vairuotojo kortelė | | | X | X | X | Kontrolės kortelė | | X | X | X | X | Dirbtuvių kortelė | | | X | X | X | 9.3. "Dalinio laiko sutapimo" įvykis Šis įvykis turi būti užfiksuojamas, kai vairuotojo kortelės paskutinio ištraukimo data ir laikas, užfiksuoti kortelės atmintyje, yra vėlesni už tachografo, į kurį kortelė įkišta, esamą datą ir laiką. 9.4. "Važiavimo be tinkamos kortelės" įvykis Šis įvykis turi būti užfiksuojamas, kai kartu įkišamos dvi kortelės, kurių derinio sankirta toliau esančioje lentelėje pažymėta X, ir kai vairuotojo veiklos rūšis pasikeičia į VAIRAVIMĄ arba esant VAIRAVIMO vairuotojo veiklai pasikeičia darbo režimas: Kortelių nesuderinamumas | Vairuotojo plyšys | Kortelės nėra (arba ji yra negaliojanti) | Vairuotojo kortelė | Kontrolės kortelė | Dirbtuvių kortelė | Įmonės kortelė | Porininko plyšys | Kortelės nėra (arba ji yra negaliojanti) | X | | X | | X | Vairuotojo kortelė | X | | X | X | X | Kontrolės kortelė | X | X | X | X | X | Dirbtuvių kortelė | X | X | X | | X | Įmonės kortelė | X | X | X | X | X | 9.5. "Kortelės įkišimo važiuojant" įvykis Šis įvykis turi būti užfiksuojamas, kai esant VAIRAVIMO vairuotojo veiklai į bet kurį plyšį įkišama tachografo kortelė. 9.6. "Paskutinės kortelės panaudos netinkamo užbaigimo" įvykis Šis įvykis turi būti užfiksuojamas, kai įkišus kortelę tachografas nustato, kad, nepaisant III skyriaus 1 poskyrio nuostatų, ankstesnė kortelės panauda užbaigta netinkamai (kortelė ištraukta nebaigus įrašyti į ją visų reikiamų duomenų). Šis įvykis fiksuojamas tik dėl vairuotojo ir dirbtuvių kortelių. 9.7. "Greičio viršijimo" įvykis Šis įvykis turi būti užfiksuojamas kiekvienąsyk viršijus greitį. 9.8. "Maitinimo nutrūkimo" įvykis Šis įvykis turi būti užfiksuojamas ne kalibravimo režimu, kai judesio jutiklio ir (arba) transporto priemonės bloko maitinimas nutrūksta ilgesniam kaip 200 milisekundžių laikui. Pertraukimo slenkstį nustato gamintojas. Šis įvykis neturi būti fiksuojamas dėl įtampos kritimo užvedant variklį. 9.9. "Duomenų apie judėjimą klaidos" įvykis Šis įvykis turi būti užfiksuojamas, kai nutrūksta įprastas duomenų srautas tarp judesio jutiklio ir transporto priemonės bloko ir (arba) įvykus duomenų vientisumo arba autentiškumo klaidai keičiantis duomenimis tarp judesio jutiklio ir transporto priemonės bloko. 9.10. "Mėginimo pažeisti apsaugą" įvykis Šis įvykis turi būti užfiksuojamas, kai ne kalibravimo režimu pakenkiama judesio jutiklio ir (arba) transporto priemonės mazgo apsaugotumui, kaip nurodyta šių komponentų bendruosiuose apsaugos tiksluose. 9.11. "Kortelės" gedimas Šis gedimas turi būti užfiksuojamas, kai naudojantis tachografo kortele ji sugenda. 9.12. "Tachografo" gedimas Šis gedimas turi būti užfiksuojamas, kai ne kalibravimo režimu įvyksta bet kuris šių gedimų: - TPB vidinis gedimas, - spausdintuvo gedimas, - ekrano gedimas, - duomenų perkėlimo sutrikimas, - jutiklio gedimas. 10. Savidiagnostika ir savitikra Tachografas turi pats aptikti gedimus atlikdamas savidiagnostiką ir savitikrą, kaip nurodyta lentelėje: Tikrinamas poagregatis | Savitikra | Savidiagnostika | Programinė įranga | | Nepažeistumas | Duomenų atmintis | Prieiga | Prieiga duomenų nepažeistumas | Kortelių sąsajos įtaisai | Prieiga | Prieiga | Klaviatūra | | Rankinis patikrinimas | Spausdintuvas | (pagal gamintojo nustatymus) | Spaudinys | Ekranas | | Vizualus patikrinimas | Duomenų perkėlimas (atliekama tik perkeliant duomenis) | Tinkamas veikimas | | Jutiklis | Tinkamas veikimas | Tinkamas veikimas | 11. Nuskaitymas iš duomenų atminties Tachografas turi gebėti nuskaityti bet kokius savo duomenų atmintyje laikomus duomenis. 12. Informacijos įrašymas ir laikymas duomenų atmintyje Šiame poskyryje: - "365 dienos" - tai vairuotojo vidutinės veiklos transporto priemonėje 365 kalendorinės dienos. Vidutinė dienos veikla transporto priemonėje apibrėžiama pagal informaciją apie ne mažiau kaip šešis vairuotojus arba vairuotojus porininkus, šešis kortelių įkišimo ir ištraukimo ciklus ir 256 veiklos rūšių pasikeitimus. Taigi per "365 dienas" iš viso apibūdinami 2190 vairuotojų (porininkų), 2190 kortelių įkišimo ir ištraukimo ciklų ir 93440 veiklos rūšių pasikeitimų, - jei nenurodyta kitaip, laikas registruojamas vienos minutės tikslumu, - hodometro vertės registruojamos vieno kilometro tikslumu, - greitis registruojamas 1 km/h tikslumu. Duomenų atmintyje laikomiems tipo patvirtinimo sąlygomis neturi pakenkti išorinio maitinimo nebuvimas trumpiau nei 12 mėnesių. Tachografas savo duomenų atmintyje turi gebėti netiesiogiai arba tiesiogiai registruoti tokią informaciją: 12.1. Įrangos identifikacijos duomenys 12.1.1. Transporto priemonės bloko identifikacijos duomenys Tachografas turi gebėti laikyti savo atmintyje tokius transporto priemonės identifikacijos duomenis: - gamintojo pavadinimą, - gamintojo adresą, - komponento šifrą, - serijos numerį, - programinės įrangos versijos numerį, - programinės įrangos įdiegimo datą, - įrangos pagaminimo datą, - patvirtinimo numerį. Transporto priemonės bloko identifikacijos duomenis visam laikui įrašo transporto priemonės bloko gamintojas, išskyrus programinės įrangos duomenis ir patvirtinimo numerį, kurie gali keistis atnaujinant programinę įrangą. 12.1.2. Judesio jutiklio identifikacijos duomenys Judesio jutiklis savo atmintyje turi gebėti laikyti tokius identifikacijos duomenis: - gamintojo pavadinimą, - komponento šifrą, - serijos numerį, - patvirtinimo numerį, - įterptojo apsaugos komponento vardą (pvz., vidinės mikroschemos (mikroprocesoriaus) komponento šifrą), - operacinės sistemos vardą (pvz., programinės įrangos versijos numerį). Judesio jutiklio identifikacijos duomenis jame visam laikui įrašo judesio jutiklio gamintojas. Transporto priemonės blokas savo atmintyje turi gebėti registruoti ir laikyti tokius tuo metu su juo sujungto judesio jutiklio identifikacijos duomenis: - serijos numerį, - patvirtinimo numerį, - pirmojo sujungimo datą. 12.2. Apsaugos elementai Tachografas turi gebėti laikyti atmintyje tokius apsaugos elementus: - europinį atvirąjį raktą, - valstybės narės pažymėjimą, - įrangos pažymėjimą, - įrangos slaptąjį raktą. Tachografo apsaugos elementus į įrangą įdiegia transporto priemonės bloko gamintojas. 12.3. Duomenys apie vairuotojo kortelės įkišimą ir ištraukimą Kiekvienu vairuotojo arba dirbtuvių kortelės įkišimo ir ištraukimo ciklu tachografas turi užregistruoti ir laikyti savo atmintyje: - kortelės turėtojo pavardę ir vardą (-us), įrašytus kortelės atmintyje, - kortelės numerį, išduodančiosios valstybės narės žymenį ir kortelės galiojimo pabaigos datą, įrašytus kortelės atmintyje, - įkišimo datą ir laiką, - transporto priemonės hodometro rodmens vertę įkišant kortelę, - plyšio, į kurį kortelė įkišta, žymenį, - ištraukimo datą ir laiką, - transporto priemonės hodometro rodmens vertę ištraukiant kortelę, - tokią kortelės atmintyje įrašytą informaciją apie transporto priemonę, kuria anksčiau naudojosi vairuotojas: - TPRN ir registruojančiosios valstybės narės žymenį, - kortelės ištraukimo datą ir laiką, - ženklą, nurodantį, ar įkišęs kortelę jos turėtojas rankomis įvedė veiklos rūšis, ar ne. Duomenų atmintis turi gebėti išlaikyti šiuos duomenis ne trumpiau kaip 365 dienas. Kai duomenų kaupimo talpa išnaudojama, nauji duomenys turi būti rašomi ant seniausiųjų įrašų. 12.4. Duomenys apie vairuotojo veiklą Pasikeitus vairuotojo ir (arba) vairuotojo porininko veiklai ir (arba) važiavimo būsenai ir (arba) įkišus arba ištraukus vairuotojo arba dirbtuvių kortelę, tachografas turi užregistruoti ir laikyti duomenų atmintyje: - važiavimo būseną (ĮGULA, VIENAS VAIRUOTOJAS), - plyšys (VAIRUOTOJO, VAIRUOTOJO PORININKO), - kortelė atitinkamame plyšyje (ĮKIŠTA, NEĮKIŠTA) (žr. pastabą), - veiklos rūšį (VAIRAVIMAS, BUVIMAS PASIRENGUS DIRBTI, DARBAS, PERTRAUKA/POILSIS), - pasikeitimo datą ir laiką. Pastaba: ĮKIŠTA reiškia, kad į plyšį įkišta galiojanti vairuotojo ar dirbtuvių kortelė. NEĮKIŠTA, priešingai, reiškia, kad į plyšį neįkišta galiojanti vairuotojo ar dirbtuvių kortelė (pvz., įkišta įmonės kortelė arba neįkišta jokia kortelė). Pastaba: vairuotojo rankomis įvesta informacija apie veiklą duomenų atmintyje neregistruojama. Duomenų atmintis turi gebėti išlaikyti duomenis apie vairuotojo veiklą ne trumpiau kaip 365 dienas. Kai duomenų kaupimo talpa išnaudojama, nauji duomenis turi būti rašomi ant seniausiųjų įrašų. 12.5. Vietos, kur prasideda ir (arba) baigiasi dienos darbo laikotarpiai Kiekvienąsyk vairuotojui (porininkui) įvedus vietos, kur prasideda ir (arba) baigiasi dienos darbo laikotarpis, žymenį, tachografas turi užregistruoti ir laikyti savo atmintyje: - jei taikytina, vairuotojo (porininko) kortelės numerį ir išduodančiosios valstybės narės žymenį, - įrašo datą ir laiką (arba su įrašu susijusią datą ir laiką, kai įrašoma įvedant rankomis), - įrašo tipą (pradžia ar pabaiga, įrašo aplinkybės), - įvestus šalies ir regiono žymenis, - transporto priemonės hodometro rodmens vertę. Duomenų atmintis turi gebėti išlaikyti duomenis apie laikotarpių pradžią ir (arba) pabaigą ne trumpiau kaip 365 dienas (darant prielaidą, kad vienas vairuotojas įrašo duomenis dukart per dieną). Kai duomenų kaupimo talpa išnaudojama, nauji duomenys turi būti rašomi ant seniausiųjų įrašų. 12.6. Hodometro duomenys Tachografas savo duomenų atmintyje turi užregistruoti hodometro rodmens vertę ir datą kiekvienos kalendorinės dienos vidurnaktį. Duomenų atmintis turi gebėti išlaikyti hodometro vidurnakčio rodmens vertes ne trumpiau kaip 365 dienas. Kai duomenų kaupimo talpa išnaudojama, nauji duomenys turi būti rašomi ant seniausiųjų įrašų. 12.7. Išsamūs duomenys apie greitį Tachografas turi užregistruoti ir laikyti savo atmintyje ne mažiau kaip 24 valandų transporto priemonės judėjimo trukmės informaciją apie momentinį transporto priemonės greitį kiekvieną sekundę ir atitinkamą datą bei laiką. 12.8. Duomenys apie įvykius Šiame punkte nurodytais tikslais laikas registruojamas vienos sekundės tikslumu. Tachografas turi užregistruoti ir laikyti savo atmintyje tokius duomenis apie kiekvieną aptiktą įvykį pagal tokias duomenų laikymo taisykles: Įvykis | Duomenų laikymo taisyklės | Apie kiekvieną įvykį užregistruojami duomenys | Kortelių nesuderinamumas | 10 paskutinių įvykių. | įvykio pradžios data ir laikas,įvykio pabaigos data ir laikas,nesuderinamų kortelių rūšis, numeriai ir išduodančioji valstybė narė. | Važiavimas be reikiamos kortelės | ilgiausiai trukęs įvykis iš paskutinių 10 dienų, kuriomis jis įvyko,penki ilgiausi įvykiai per 365 dienas. | įvykio pradžios data ir laikas,įvykio pabaigos data ir laikas,įvykio pradžioje ir (arba) pabaigoje įkištos kortelės rūšis, numeris ir išduodančioji valstybė narė,panašių įvykių tą dieną skaičius. | Kortelės įkišimas važiuojant | ilgiausiai trukęs įvykis iš paskutinių 10 dienų, kuriomis jis įvyko. | įvykio data ir laikas,kortelės rūšis, numeris ir išduodančioji valstybė narė,panašių įvykių tą dieną skaičius. | Paskutinė kortelės panauda netinkamai užbaigta | 10 paskutinių įvykių. | kortelės įkišimo data ir laikas,kortelės rūšis, numeris ir išduodančioji valstybė narė,paskutiniai nuo kortelės nuskaityti panaudos duomenys:kortelės įkišimo data ir laikas,TPRN ir registruojančioji valstybė narė. | Greičio viršijimas [13] | svarbiausias įvykis iš paskutinių 10 dienų, kuriomis jis įvyko,penki svarbiausi įvykiai per 365 dienas,pirmasis po paskutinio kalibravimo įvykęs įvykis. | įvykio pradžios data ir laikas,įvykio pabaigos data ir laikas,didžiausias įvykio metu išmatuotas greitis,įvykio išmatuoto greičio aritmetinis vidurkis,kortelės rūšis, numeris ir išduodančioji valstybė narė (jei taikytina),panašių įvykių tą dieną skaičius. | Maitinimo nutrūkimas [14] | ilgiausias įvykis iš paskutinių 10 dienų, kuriomis jis įvyko,penki ilgiausi įvykiai per 365 dienas. | įvykio pradžios data ir laikas,įvykio pabaigos data ir laikas,įvykio pradžioje ir (arba) pabaigoje įkištos kortelės rūšis, numeris ir išduodančioji valstybė narė,panašių įvykių tą dieną skaičius. | Duomenų apie judėjimą klaida | ilgiausiai trukęs įvykis iš paskutinių 10 dienų, kuriomis jis įvyko,penki ilgiausiai trukę įvykiai per 365 dienas. | įvykio pradžios data ir laikas,įvykio pabaigos data ir laikas,įvykio pradžioje ir (arba) pabaigoje įkištos kortelės rūšis, numeris ir išduodančioji valstybė narė,panašių įvykių tą dieną skaičius. | Mėginimas pažeisti apsaugą | 10 paskutinių kiekvienos rūšies įvykių. | įvykio pradžios data ir laikas,įvykio pabaigos data ir laikas (jei tinka),įvykio pradžioje ir (arba) pabaigoje įkištos kortelės rūšis, numeris ir išduodančioji valstybė narė,įvykio rūšis. | 12.9. Duomenys apie gedimus Šiame punkte nurodytais tikslais laikas registruojamas vienos sekundės tikslumu. Tachografas turi bandyti užregistruoti ir laikyti savo atmintyje tokius duomenis apie kiekvieną aptiktą gedimą pagal tokias duomenų laikymo taisykles: Gedimas | Duomenų laikymo taisyklės | Apie kiekvieną gedimą užregistruojami duomenys | Kortelės gedimas | 10 paskutinių vairuotojo kortelės gedimų. | gedimo pradžios data ir laikas,gedimo pabaigos data ir laikas,kortelės rūšis, numeris ir išduodančioji valstybė narė. | Tachografo gedimai | 10 paskutinių kiekvienos rūšies gedimų,pirmasis gedimas po paskutinio kalibravimo. | gedimo pradžios data ir laikas,gedimo pabaigos data ir laikas,gedimo rūšis,gedimo pradžioje ir (arba) pabaigoje įkištos kortelės rūšis, numeris ir išduodančioji valstybė narė. | 12.10. Duomenys apie kalibravimą Tachografas turi užregistruoti ir laikyti savo atmintyje duomenis apie: - žinomus kalibravimo parametrus aktyvavimo momentu, - patį pirmąjį kalibravimą atlikus jo aktyvavimą, - patį pirmąjį kalibravimą šioje transporto priemonėje (identifikuojamoje pagal jos TPIN), - penkis pastaruosius kalibravimus (jei per vieną kalendorinę dieną atliekami keli kalibravimai, užregistruojami duomenys tik apie paskutinį iš jų). Turi būti registruojami tokie kiekvieno kalibravimo duomenys: - kalibravimo tikslas (aktyvavimas, pirmasis įrengimas, įrengimas, periodinė patikra), - dirbtuvių pavadinimas ir adresas, - dirbtuvių kortelės numeris, kortelę išduodanti valstybė narė ir kortelės galiojimo pabaigos laikas, - transporto priemonės identifikacija, - atnaujinti arba patvirtinti parametrai: w, k, l, padangų dydis, greičio ribotuvo nustatymas, hodometro (rodmens sena ir nauja vertės), data ir laikas (sena ir nauja vertės). Judesio jutiklio atmintyje turi būti registruojami ir laikomi tokie duomenys apie judesio jutiklio įrengimą: - pirmas sujungimas su TPB (data, laikas, TPB patvirtinimo numeris, TPB serijos numeris), - paskutinis sujungimas su TPB (data, laikas, TPB patvirtinimo numeris, TPB serijos numeris). 12.11. Duomenys apie laiko koregavimą Tachografas turi užregistruoti ir laikyti savo atmintyje duomenis apie: - paskutinį laiko koregavimą, - paskutinius penkis didžiausius laiko koregavimus nuo paskutinio kalibravimo, atliktus kalibravimo režimu (f apibrėžimas). Turi būti registruojami tokie duomenys apie laiko koregavimus: - data ir laikas, sena vertė, - data ir laikas, nauja vertė, - dirbtuvių pavadinimas ir adresas, - dirbtuvių kortelės numeris, kortelę išduodanti valstybė narė ir kortelės galiojimo pabaigos laikas. 12.12. Duomenys apie kontrolės veiklą Tachografas turi užregistruoti ir laikyti savo atmintyje tokius duomenis apie 20 pastarųjų kontrolės veiklų: - kontrolės datą ir laiką, - kontrolės kortelės numerį ir ją išduodančios valstybės narės žymenį, - kontrolės rūšį (rodymas ekrane ir (arba) spausdinimas ir (arba) duomenų perkėlimas iš TPB ir (arba) duomenų perkėlimas iš kortelės). Jei perkeliami duomenys, turi būti užregistruojamos pirmosios ir paskutiniosios dienų, kurių duomenys perkeliami, datos. 12.13. Duomenys apie įmonės užraktus Tachografas turi užregistruoti ir laikyti savo atmintyje tokius duomenis apie 20 pastarųjų įmonės užraktų: - užrakinimo datą ir laiką, - atrakinimo datą ir laiką, - įmonės kortelės numerį ir ją išduodančios valstybės narės žymenį, - įmonės pavadinimą ir adresą. 12.14. Duomenys apie duomenų perkėlimo veiklą Tachografas turi užregistruoti ir laikyti savo atmintyje tokius duomenis apie duomenų iš atminties perkėlimą į išorines laikmenas įmonės arba kalibravimo režimu: - duomenų perkėlimo datą ir laiką, - įmonės arba dirbtuvių kortelės numerį ir ją išduodančios valstybės narės žymenį, - įmonės arba dirbtuvių pavadinimą ir adresą. 12.15. Duomenys apie ypatingas būsenas Tachografas turi užregistruoti ir laikyti savo atmintyje tokius duomenis apie ypatingas būsenas: - būsenos datą ir laiką, - ypatingos būsenos rūšį. Duomenų atmintis turi gebėti išlaikyti duomenis apie ypatingas būsenas ne trumpiau kaip 365 dienas (darant prielaidą, kad per dieną vidutiniškai pradedama ir baigiama viena būsena). Kai duomenų kaupimo talpa išnaudojama, nauji duomenys rašomi ant seniausiųjų įrašų. 13. Tachografo kortelėse įrašytos informacijos nuskaitymas Tachografas turi gebėti nuskaityti iš tachografo kortelių informaciją, būtiną: - kortelės rūšiai, turėtojui, anksčiau naudotai transporto priemonei, paskutinio kortelės ištraukimo datai bei laikui ir tuo metu pasirinktai veiklai nustatyti, - patikrinti, ar paskutinė kortelės panauda buvo užbaigta tinkamai, - vairuotojo nepertraukiamo vairavimo trukmei, bendrajai poilsio trukmei ir ankstesnės ir esamos savaičių bendrajai poilsio trukmei ir bendrajai vairavimo trukmei apskaičiuoti, - prašomiems spaudiniams su vairuotojo kortelės atmintyje įrašytais duomenimis išspausdinti, - duomenims perkelti iš vairuotojo kortelės į išorines laikmenas. Įvykus nuskaitymo klaidai tachografas turi ne daugiau kaip tris kartus mėginti nuskaityti iš naujo, o jei tai nepavyksta - paskelbti kortelę sugedusia ir negaliojančia. 14. Informacijos įrašymas į tachografo korteles ir laikymas Tik įkišus kortelę tachografas turi nustatyti vairuotojo arba dirbtuvių kortelės atmintyje "kortelės panaudos duomenis". Tachografas turi įrašyti į galiojančias vairuotojo, dirbtuvių ir (arba) kontrolės korteles visą kortelės turėtojui skirtą naują informaciją, susijusią su to laikotarpiu, kuriuo kortelė įkišta. Kortelėse laikomi duomenys nurodyti IV skyriuje. Tachografas turi įrašyti į galiojančias vairuotojo ir (arba) dirbtuvių korteles jų turėtojų rankomis įvestus duomenis apie vairuotojo veiklą ir vietą (kaip nurodyta IV skyriaus 5.2.5 ir 5.2.6 papunkčiuose). Tachografo kortelių duomenys turi būti atnaujinami taip, kad, kai reikia, ir atsižvelgiant kortelių duomenų kaupimo talpą, naujausi duomenys pakeistų seniausiuosius. Įvykus įrašymo klaidai tachografas turi ne daugiau kaip tris kartus mėginti įrašyti iš naujo, o jei tai nepavyksta — paskelbti kortelę sugedusia ir negaliojančia. Prieš išvesdamas vairuotojo kortelę ir įrašęs joje visus reikiamus duomenis, tachografas turi perkrauti kortelės panaudos duomenis. 15. Rodymas ekrane Ekranas turi būti ne mažiau kaip 20 rašmenų dydžio. Rašmuo turi būti ne mažesnis kaip 5 mm aukščio ir 3,5 mm pločio. Ekranas turi gebėti atvaizduoti ISO 8859 1 ir 7 dalyse nustatytus Lotynų 1 ir Graikų rašmenų rinkinius, kaip nurodyta 1 priedėlio 4 skyriuje "Rašmenų rinkiniai". Ekrane rašmenys gali būti vaizduojami supaprastintai (pvz., rašmenys su kirčiais gali būti rašomi be kirčio ženklų arba vietoj mažųjų raidžių rašomos didžiosios). Ekrano apšvietimas neturi akinti. Rodmenys turi būti iš tachografo išorės. Tachografas turi gebėti parodyti ekrane: - numatytuosius duomenis, - perspėjimų informaciją, - informaciją, susijusią su naudojimusi meniu, - kitus naudotojo pageidaujamus duomenis. Tachografo ekrane gali būti rodoma papildoma informacija, jei ji aiškiai atskiriama nuo pirmiau reikalaujamos informacijos. Tachografo ekrane turi būti naudojamos 3 priedėlyje išvardytos piktogramos arba jų deriniai. Ekrane gali būti pateikiamos ir papildomos piktogramos bei jų deriniai, jei jie aiškiai atskiriami nuo pirmiau minėtų piktogramų ir jų derinių. Transporto priemonei judant ekranas turi būti visuomet įjungtas. Tachografe gali būti rankomis arba automatiškai valdoma funkcija, IŠJUNGIANTI ekraną, kai transporto priemonė stovi. Rodymo ekrane formatas nurodytas 5 priedėlyje. 15.1. Numatytasis rodinys Kai nereikia rodyti jokios kitos informacijos, tachografas pagal nutylėjimą turi rodyti: - vietos laiką (UTC laikas + vairuotojo nustatyta pokytis), - darbo režimą, - esamą vairuotojo veiklą ir esamą vairuotojo porininko veiklą, - su vairuotoju susijusią informaciją: - jei esama veikla yra VAIRAVIMAS - jo nepertraukiamo vairavimo trukmę ir tuometinę bendrąją poilsio trukmę, - jei esama veikla yra ne VAIRAVIMAS - šios veiklos esamą trukmę (nuo jos pasirinkimo momento) ir tuometinę bendrąją poilsio trukmę, - su vairuotoju porininku susijusią informaciją: - jo veiklos esama trukmę (nuo jos pasirinkimo momento). Su kiekvienu vairuotojo susiję duomenys turi būti pateikiami aiškiai, paprastai ir nedviprasmiškai. Jeigu su vairuotoju ir vairuotoju porininku susijusios informacijos negalima parodyti vienu metu, tachografas pagal nutylėjimą turi rodyti su vairuotoju susijusią informaciją, o naudotojui yra leidžiama pasirinkti su vairuotoju porininku susijusios informacijos rodinį. Jeigu dėl ekrano pločio pagal nutylėjimą negalima rodyti darbo režimo, tachografas trumpam turi parodyti naują darbo režimą, kai jis pasirenkamas. Įkišus kortelę tachografas turi trumpam parodyti kortelės turėtojo pavardę (pavadinimą). Kai pradedama būsena NEKONTROLIUOJAMA, tuomet numatytame rodinyje turi būti piktograma, žyminti, kad būsena pradėta (leidžiama tuo metu nerodyti vairuotojo veiklos). 15.2. Perspėjamasis rodinys Tachografas turi rodyti perspėjamąją informaciją visų pirma 3 priedėlyje nurodytomis piktogramomis, kai reikia, prirašydamas papildomą skaitmenimis užkoduotą informaciją. Taip pat gali būti rodomas raidinis perspėjimo paaiškinimas vairuotojo pageidaujama kalba. 15.3. Naudojimasis meniu Tachografo komandomis turi būti galima pasinaudoti per atitinkamą meniu sistemą. 15.4. Kiti rodiniai Turi būti galima pasirinkti tokius ekrano rodinius: - UTC datą ir laiką, - darbo režimą (jei tai nerodoma pagal numatytąjį nustatymą), - vairuotojo nepertraukiamo vairavimo trukmę ir bendrąją poilsio trukmę, - vairuotojo porininko nepertraukiamo vairavimo trukmę ir bendrąją poilsio trukmę, - ankstesnės ir esamos savaitės vairuotojo bendrą vairavimo trukmę, - ankstesnės ir esamos savaitės vairuotojo porininko bendrą vairavimo trukmę, - bet kurio iš šešių spaudinių turinį, spausdinant tokiu pačiu formatu, kaip ir patys spaudiniai. Spaudinio turinys turi būti rodomas nuosekliai, eilutė po eilutės. Jei ekrano plotis yra mažesnis kaip 24 rašmenys, visa informacija vairuotojui turi būti pateikiama atitinkamais būdais (keletu eilučių, "bėgančia" eilute ir pan.). Ekrane gali būti nerodomos spaudinio eilutės, skirtos užpildyti ranka. 16. Spausdinimas Tachografas turi gebėti spausdinti informaciją iš savo atminties ir (arba) iš tachografo kortelių tokių šešių rūšių spaudiniuose: - vairuotojo veiklos kasdienis spaudinys iš kortelės, - vairuotojo veiklos kasdienis spaudinys iš transporto priemonės bloko, - įvykių ir gedimų spaudinys iš kortelės, - įvykių ir gedimų spaudinys iš transporto priemonės bloko, - techninių duomenų spaudinys, - greičio viršijimo spaudinys. Šių spaudinių formatas ir turinys išsamiai apibūdinti 4 priedėlyje. Spaudinių pabaigoje gali būti pateikti papildomi duomenys. Tachografas taip pat gali spausdinti papildomus spaudinius, jei jie aiškiai atskiriami nuo pirmiau minėtų šešių spaudinių. "Vairuotojo veiklos kasdienį spaudinį iš kortelės" ir "įvykių ir gedimų spaudinį iš kortelės" turi būti įmanoma išspausdinti tik tuomet, kai į tachografą įkišta vairuotojo arba dirbtuvių kortelė. Prieš spausdindamas tachografas atnaujina atitinkamoje kortelės atmintyje laikomus duomenis. Tam, kad išspausdintų "vairuotojo veiklos kasdienį spaudinį iš kortelės" arba "įvykių ir gedimų spaudinį iš kortelės", tachografas: - jei yra įkišta tik viena šių kortelių - automatiškai pasirenka vairuotojo kortelę arba dirbtuvių kortelę, - jei yra įkištos abi šios kortelės - nurodo komandą reikiamai kortelei pasirinkti arba pasirenka į vairuotojo plyšį įkištą kortelę. Spausdintuvas turi gebėti spausdinti 24 rašmenis vienoje eilutėje. Rašmuo turi būti ne mažesnis kaip 2,1 mm aukščio ir 1,5 mm pločio. Spausdintuvas turi gebėti spausdinti atvaizduoti ISO 8859 1 ir 7 dalyse nustatytus Lotynų 1 ir Graikų rašmenų rinkinius, kaip nurodyta 1 priedėlio 4 skyriuje "Rašmenų rinkiniai". Spausdintuvai turi būti tokios konstrukcijos, kad spaudiniai būtų pakankamai ryškūs ir juos skaitant nekiltų dviprasmybių. Spaudinių matmenys ir įrašai juose turi nesikeisti įprasto drėgnio (nuo 10 iki 90 %) ir temperatūros sąlygomis. Spausdindamas tachografas turi gebėti susitvarkyti pasibaigus popieriui: įdėjus naują popierių pradėti spausdinti iš naujo arba tęsti spausdinimą toliau ir pateikti nedviprasmišką nuorodą į pirmiau išspausdintą dalį. Lehetőség van e dokumentumokra kézzel írott jegyzetet rávezetni, mint pl. a járművezető aláírása. A papírellátásnak a nyomtatás folyamán történő megszakadása esetén és a papír újratöltése után a menetíró készülék vagy az elejétől fogva újra kezdi a nyomtatást, vagy a megszakítás pontjától folytatja azt tovább, félreérthetetlen utalást téve az előzőleg kinyomtatott részre. 17. Perspėjimai Tachografas turi perspėti vairuotoją, kai aptinka įvykį ir (arba) gedimą. Perspėjimas dėl maitinimo nutrūkimo gali būti atidėtas iki maitinimas vėl bus tiekiamas. Tachografas turi perspėti vairuotoją prieš 15 minučių iki baigiantis 4 valandų ir 30 minučių nepertraukiamo vairavimo laikotarpiui ir jam pasibaigus. Perspėjimai turi būti regimieji. Kartu gali būti ir papildomi girdimieji perspėjimai. Regimieji perspėjimai turi būti aiškiai atpažįstami naudotojui, būti vairuotojo regos lauke ir aiškiai matomi tiek dieną, tiek naktį. Regimųjų perspėjimų komponentai gali būti įmontuoti tachografe ir (arba) nuotoliniai. Pastaruoju atveju jie turi būti paženklinti raide "T" ir būti gintarinės arba oranžinės spalvos. Perspėjimas turi trukti ne mažiau kaip 30 sekundžių, nebent naudotojas, baksteldamas bet kurį tachografo klavišą, patvirtintų, jog jį pastebėjo. Po pirmojo patvirtinimo neturi būti panaikintas perspėjimo priežasties rodinys, nurodytas kitoje pastraipoje. Perspėjimo priežastis turi būti rodoma tachografo ekrane tol, kol naudotojas, paspausdamas tam tikrą klavišą arba pasirinkdamas tam tikrą tachografo komandą, patvirtina, kad ją mato. Gali būti pateikiami papildomi perspėjimai, jei vairuotojas negali jų supainioti su pirmiau minėtais. 18. Duomenų perkėlimas į išorines laikmenas Tachografas turi gebėti nurodžius per kalibravimo/duomenų perkėlimo jungtį perkelti duomenis iš savo atminties arba vairuotojo kortelės į išorines laikmenas. Prieš perkeldamas duomenis tachografas turi atnaujinti atitinkamos kortelės duomenis. Be to, tachografas gali bet kuriuo darbo režimu persiųsti duomenis per kitą jungtį šiuo kanalu patvirtintai įmonei (kaip papildoma funkcija). Tokiu atveju turi galioti įmonės režimo duomenų prieigos teisės. Persiunčiant duomenys negali būti niekaip pakeisti ar ištrinti. Kalibravimo/duomenų perkėlimo jungties elektrinė sąsaja nurodyta 6 priedėlyje. Duomenų perkėlimo protokolai nurodyti 7 priedėlyje. 19. Duomenų persiuntimas į papildomus išorinius įtaisus Kai tachografas neturi greičio ir (arba) hodometro rodmenų funkcijų, jis turi siųsti išeinantįjį signalą (-us), kad galima būtų pamatyti ekrane transporto priemonės greitį (spidometro rodmenį) ir (arba) visą nuvažiuotą atstumą (hodometro rodmenį). Transporto priemonės blokas taip pat turi gebėti teikti tokius duomenis per reikiamą skirtąją nuosekliąją jungtį, nepriklausomą nuo papildomos VVT šynos jungties (ISO 11898 Kelių transporto priemonės. Keitimasis skaitmenine informacija. Vietinis valdiklio tinklas (VVT), skirtas didelės spartos ryšiui), kad jie galėtų būti apdoroti kita transporto priemonėje įrengta elektronine įranga: - esamą UTC datą ir laiką, - transporto priemonės greitį, - visą transporto priemonės nuvažiuotą atstumą (hodometro rodmenį), - tuo metu pasirinktą vairuotojo ir vairuotojo porininko veiklą, - informaciją apie tai, ar į vairuotojo ir vairuotojo porininko (jei taikytina) plyšį įkišta kokia nors tachografo kortelė, ir informaciją apie atitinkamos kortelės identifikaciją (kortelės numerį ir išduodančiosios valstybės narės žymenį). Tai pat gali būti išvedami ir kiti papildomi duomenys. Kai transporto priemonės degimas įjungtas, minėti duomenis turi būti siunčiami nuolatos. Kai transporto priemonės degimas išjungtas, atitinkami duomenys turi būti išsiunčiami bent jau tuomet, kai pasikeičia vairuotojo arba vairuotojo porininko veikla ir (arba) įkišama arba ištraukiama tachografo kortelė. Jei esant išjungtam transporto priemonės degimui duomenų išvedimas sulaikomas, jie turi būti pateikti degimą įjungus. 20. Kalibravimas Kalibravimo funkcija turi leisti: - automatiškai sujungti judesio jutiklį su TPB, - skaitmeniniu būdu priderinti tachografo konstantą (k) prie transporto priemonės būdinguoju koeficientu (w) (transporto priemonėse su dviem ar daugiau pagrindinės pavaros perdavimo skaičių turi būti įmontuotas keitimo įtaisas, kuris automatiškai suderintų šiuos perdavimo skaičius su tokiu perdavimo skaičiumi, kuriuo remiantis įranga buvo pritaikyta transporto priemonei), - neribotai koreguoti esamą laiką, - koreguoti esamą hodometro rodmens vertę, - atnaujinti atmintyje laikomus judesio jutiklio identifikacijos duomenis, - atnaujinti arba patvirtinti kitus tachometrui žinomus duomenis: transporto priemonės tapatybę, w, l, padangų dydį ir greičio ribotuvo nustatymą (jei yra). Sujungiant judesio jutiklį su TPB, turi būti atliekami bent jau tokie veiksmai: - atnaujinami judesio jutiklio atmintyje laikomi jo įrengimo duomenys (jei reikia), - iš judesio jutiklio į TPB atmintį nukopijuojami reikiami judesio jutiklio identifikacijos duomenys. Kalibravimo funkcija turi gebėti įvesti reikiamus duomenis per kalibravimo/duomenų perkėlimo laikantis 8 priedėlyje nustatyto kalibravimo protokolo. Kalibravimo funkcija gali įvesti reikiamus duomenis ir per kitas jungtis. 21. Laiko koregavimas Laiko koregavimo funkcija turi leisti koreguoti esamą laiką ne mažesniais kaip vienos minutės pokyčiais ir ne dažniau kaip kas septynias dienas. Kalibravimo režimu laiko koregavimo funkcija turi leisti koreguoti esamą laiką be apribojimų. 22. Eksploatacinės savybės Transporto priemonės blokas turi visiškai tinkamai veikti nuo - 20 °C iki 70 °C, o judesio jutiklis nuo - 40 °C iki 135 °C temperatūroje. Duomenys atmintyje turi būti išlaikomi iki -40 °C temperatūroje. Tachografas turi visiškai tinkamai veikti esant nuo 10 % iki 90 % drėgnio. Tachografas turi būti apsaugotas nuo viršįtampio, maitinimo poliškumo apsikeitimo ir trumpojo jungimo. Tachografas turi atitikti 1995 m. spalio 31 d. Komisijos direktyvą 95/54/EB [15], derinančią su technikos pažanga Tarybos direktyvą 72/245/EEB [16] dėl elektromagnetinio suderinamumo, ir turi būti apsaugotas nuo elektrostatinių iškrovų ir trumpalaikių srovių. 23. Medžiagos Visos tachografo sudedamosios dalys turi būti pagamintos iš pakankamai stabilių, mechaniškai atsparių, turinčių pastovias elektrines ir magnetines savybes, medžiagų. Įprastomis naudojimo sąlygomis visos vidinės įrangos dalys turi būti apsaugotos nuo drėgmės ir dulkių. Transporto priemonės blokas turi būti IP 40, o judesio jutiklis - IP 64 apsaugos klasės pagal standartą IEC 529. Tachografas turi atitikti jam taikomas ergonominio dizaino technines specifikacijas. Tachografas turi būti apsaugotas nuo atsitiktinės žalos. 24. Ženklai Jei tachografas rodo transporto priemonės hodometro rodmens vertę ir greitį, jo ekrane turi būti tokie užrašai: - greta nuotolį rodančio skaičiaus turi būti užrašytas atstumo matavimo vienetas, žymimas santrumpa "km", - greta greitį rodančio skaičiaus - užrašas "km/h". Tachografas gali būti nustatytas rodyti greitį myliomis per valandą, tuomet ir greičio matavimo vienetus žyminti santrumpa turi būti "mph". Ant kiekvieno atskiro tachografo komponento turi būti pritvirtinta plokštelė, kurioje užrašyta tokia informacija: - įrangos gamintojo pavadinimas ir adresas, - gamintojo suteiktas komponento šifras ir įrangos pagaminimo metai, - įrangos serijos numeris, - įrangos tipo patvirtinimo ženklas. Kai pirmiau nurodytai informacijai užrašyti nepakanka vietos, plokštelėje turi būti nurodytas bent gamintojo pavadinimas ar logotipas ir įrangos komponento šifras. IV. TACHOGRAFO KORTELIŲ KONSTRUKCIJOS IR FUNKCINIAI REIKALAVIMAI 1. Regimieji duomenys Kortelės priekyje yra: kortelę išduodančios valstybės narės valstybine kalba arba kalbomis didžiosiomis raidėmis išspausdinti žodžiai "Vairuotojo kortelė", "Kontrolės kortelė", "Dirbtuvių kortelė" arba "Įmonės kortelė"; kortelės foną sudaro tie patys žodžiai kitomis valstybinėmis Bendrijos kalbomis: ES | TARJETA DEL CONDUCTOR | TARJETA DE CONTROL | TARJETA DEL CENTRO DE ENSAYO | TARJETA DE LA EMPRESA | DK | FØRERKORT | KONTROLKORT | VÆRKSTEDSKORT | VIRKSOMHEDSKORT | DE | FAHRERKARTE | KONTROLLKARTE | WERKSTATTKARTE | UNTERNEHMENSKARTE | EL | ΚΑΡΤΑ ΟΔΗΓΟΥ | ΚΑΡΤΑ ΕΛΕΓΧΟΥ | ΚΑΡΤΑ ΚΕΝΤΡΟΥ ΔΟΚΙΜΩΝ | ΚΑΡΤΑ ΕΠΙΧΕΙΡΗΣΗΣ | EN | DRIVER CARD | CONTROL CARD | WORKSHOP CARD | COMPANY CARD | FR | CARTE DE CONDUCTEUR | CARTE DE CONTROLEUR | CARTE D'ATELIER | CARTE D'ENTREPRISE | GA | CÁRTA TIOMÁNAÍ | CÁRTA STIÚRTHA | CÁRTA CEARDLAINNE | CÁRTA COMHLACHTA | IT | CARTA DEL CONDUCENTE | CARTA DI CONTROLLO | CARTA DELL'OFFICINA | CARTA DELL'AZIENDA | NL | BESTUURDERS KAART | CONTROLEKAART | WERKPLAATSKAART | BEDRIJFSKAART | PT | CARTÃO DE CONDUTOR | CARTÃO DE CONTROLO | CARTÃO DO CENTRO DE ENSAIO | CARTÃO DE EMPRESA | FIN | KULJETTAJA KORTTILLA | VALVONTA KORTILLA | TESTAUSASEMA KORTILLA | YRITYSKORTILLA | SV | FÖRARKORT | KONTROLLKORT | VERKSTADSKORT | FÖRETAGSKORT | kortelę išduodančios valstybės narės pavadinimas (neprivalomas); kortelę išduodančios valstybės narės skiriamasis ženklas, mėlynos spalvos stačiakampyje išspausdintas negatyvu ir apsuptas dvylika geltonos spalvos žvaigždžių. Skiriamieji ženklai yra šie: B Belgija DK Danija D Vokietija GR Graikija E Ispanija F Prancūzija IRL Airija I Italija L Liuksemburgas NL Nyderlandai A Austrija P Portugalija FIN Suomija S Švedija UK Jungtinė Karalystė Informacija, būdinga išduotai kortelei ir sunumeruota taip: | Vairuotojo kortelė | Kontrolės kortelė | Įmonės arba dirbtuvių kortelė | 1. | Vairuotojo pavardė | Kontrolės institucijos pavadinimas | Įmonės arba dirbtuvių pavadinimas | 2. | Vairuotojo vardas (-ai) | Ellenőrző személy vezetékneve (adott esetben) | Kártyatulajdonos vezetékneve (adott esetben) | 3. | Járművezető születési dátuma | Ellenőrző személy utóneve(i) (adott esetben) | Kártyatulajdonos utóneve (adott esetben) | 4.a) | Kortelės galiojimo pradžios data | b) | Kortelės galiojimo pabaigos data | c) | Išduodančiosios institucijos pavadinimas (galima spausdinti 2-ame puslapyje) | d) | Kitas, ne pateiktasis 5 antraštėje, numeris administravimo tikslams (neprivaloma) | 5.a) | Vairuotojo pažymėjimo (galiojančio išduodant vairuotojo kortelę) numeris | | | 5.b) | Kortelės numeris | 6. | Vairuotojo nuotrauka | Kontrolieriaus nuotrauka (neprivaloma) | — | 7. | Vairuotojo parašas | Kortelės turėtojo parašas (neprivaloma) | 8. | Kortelės turėtojo nuolatinė gyvenamoji vieta arba pašto adresas (neprivaloma) | Kontrolės institucijos pašto adresas | Įmonės arba dirbtuvių pašto adresas | datos turi būti rašomos formatais "dd/mm/yyyy" arba "dd.mm.yyyy" (diena, mėnesis, metai); kitoje kortelės pusėje yra: kortelės priekyje sunumeruotų punktų paaiškinimas; kortelės turėtojui specialiai raštu sutikus, gali būti įrašyta ir su kortelės administravimu nesusijusi informacija, jei tai niekaip nepakeistų tachografo kortelės naudojimo paskirties. +++++ TIFF +++++ Tachografų kortelių fono dominuojanti spalva turi būti tokia: - vairuotojų kortelės: balta, - kontrolės kortelės: mėlyna, - dirbtuvių kortelės: raudona, - įmonės kortelės: geltona. Tachografo kortelės turi turėti bent tokius apsaugos nuo klastojimo ir apgadinimo elementus: - apsauginio dizaino foną su smulkiu ornamentiniu raštu ir spalvotais spaudiniais, - nuotraukos srityje apsauginio dizaino fonas ir nuotrauka turi iš dalies sutapti, - bent vieną dvispalvę mikrošrifto eilutę. Pasikonsultavusios su Komisija valstybės narės gali naudoti papildomų spalvų ir ženklų, pvz., nacionalinius simbolius ir apsaugos elementus, jei tai nepažeidžia kitų šio priedo nuostatų. 2. Apsauga Sistemos apsauga skirta saugoti tarp kortelių ir tachografo perduodamų duomenų nepažeistumą bei autentiškumą, iš kortelių perkeliamų duomenų nepažeistumą bei autentiškumą, leisti įrašyti tam tikrą informaciją į korteles tik tachografui, užkirsti kelią bet kokioms galimybėms falsifikuoti kortelėse laikomus duomenis, saugoti nuo klastojimo ir aptikti bet kokius mėginimus tai padaryti. Tam, kad sistema būtų saugi, tachografo kortelės turi atitikti tachografo kortelių bendruosiuose apsaugos tiksluose nurodytus reikalavimus (10 priedėlis). Informaciją iš tachografo kortelių turi būti įmanoma nuskaityti ir kita įranga, pvz., asmeniniais kompiuteriais. 3. Standartai Tachografo kortelės turi atitikti tokių standartų reikalavimus: - ISO/IEC 7810 Identifikacijos kortelės. Fizinės savybės, - ISO/IEC 7816 Identifikacijos kortelės. Integriniai grandynai: - 1 dalis. Fizinės savybės, - 2 dalis. Matmenys ir kontaktų vieta, - 3 dalis. Elektroniniai signalai ir siuntimo protokolai, - 4 dalis. Tarpusavio keitimosi tarpšakinės komandos, - 8 dalis. Apsauginės tarpšakinės komandos, - ISO/IEC 10373 Identifikacijos kortelės. Bandymų metodika. 4. Aplinkos ir elektros specifikacijos Tachografo kortelės turi gebėti tinkamai veikti visomis Bendrijos teritorijoje dažniausiai būnančiomis klimato sąlygomis ir bent jau nuo - 25 °C iki + 70 °C temperatūroje, o trumpam - iki + 85 °C temperatūroje. "Trumpam" reiškia ne ilgiau kaip 4 valandas kiekvienąsyk ir ne daugiau kaip 100 kartų per visą kortelės naudojimo laiką. Tachografo kortelės turi visiškai tinkamai veikti esant nuo 10 % iki 90 % drėgnio. Pagal aplinkos ir elektros specifikacijų reikalavimus naudojamos tachografo kortelės turi visiškai tinkamai veikti penkerius metus. Tachografo kortelės turi atitikti 1995 m. spalio 31 d. Komisijos direktyvą 95/54/EB [17] dėl elektromagnetinio suderinamumo ir turi būti apsaugotas nuo elektrostatinių iškrovų. 5. Duomenų laikymas Šiame poskyryje: - jei nenurodyta kitaip, laikas registruojamas vienos minutės tikslumu, - hodometro vertės registruojamos vieno kilometro tikslumu, - greitis registruojamas 1 km/h tikslumu. Duomenų laikymo reikalavimus atitinkančios tachografo kortelių funkcijos, komandos ir loginė struktūra nurodytos 2 priedėlyje. Šiame poskyryje nurodyta mažiausia įvairių taikomųjų duomenų rinkmenų laikymo talpa. Tachografo kortelės turi gebėti nurodyti tachografui esamą šių duomenų rinkmenų laikymo talpą. Visi su kita galima kortelės paskirtimi susiję papildomi duomenys, kurie gali būti laikomi tachografo kortelėse, turi būti laikomi pagal 1995 m. spalio 24 d. Direktyvą 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo [18]. 5.1. Kortelės identifikacijos ir apsaugos duomenys 5.1.1. Taikomosios programos identifikacija Tachografo kortelės turi gebėti laikyti atmintyje tokius taikomosios programos identifikacijos duomenis apie: - tachografo taikomosios programos identifikaciją, - tachografo kortelės identifikacijos rūšį. 5.1.2. Mikroschemos identifikacija Tachografo kortelės turi gebėti laikyti atmintyje tokius integrinio grandyno (IC) identifikacijos duomenis: - IC serijos numerį, - IC pagaminimo žymenis. 5.1.3. IC kortelės identifikacija Tachografo kortelės turi gebėti laikyti atmintyje tokius mikroschemos identifikacijos duomenis: - kortelės serijos numerį (įskaitant pagaminimo žymenis), - kortelės tipo patvirtinimo numerį, - kortelės suasmeninimo identifikaciją (ID), - įterptąją ID, - IC vardą. 5.1.4. Apsaugos elementai Tachografo kortelės turi gebėti laikyti atmintyje tokius apsaugos elementų duomenis: - europinį atvirąjį raktą, - valstybės narės pažymėjimą, - kortelės pažymėjimą, - kortelės slaptąjį raktą. 5.2. Vairuotojo kortelė 5.2.1. Kortelės identifikacija Vairuotojo kortelė turi gebėti laikyti atmintyje tokius kortelės identifikacijos duomenis: - kortelės numerį, - išduodančiosios valstybės, išduodančiosios institucijos pavadinimą, išdavimo datą, - kortelės galiojimo pradžios ir pabaigos datą. 5.2.2. Kortelės turėtojo identifikacija Vairuotojo kortelė turi gebėti laikyti atmintyje tokius jos turėtojo identifikacijos duomenis: - turėtojo pavardę, - turėtojo vardą (-us), - gimimo datą, - pageidaujamą kalbą. 5.2.3. Informacija apie vairuotojo pažymėjimą Vairuotojo kortelė turi gebėti laikyti atmintyje tokius duomenis apie vairuotojo pažymėjimą: - išduodančiosios valstybės, išduodančiosios institucijos pavadinimą, - vairuotojo pažymėjimo (galiojančio išduodant kortelę) numerį. 5.2.4. Duomenys apie naudotas transporto priemones Vairuotojo kortelė turi gebėti laikyti atmintyje tokius duomenis apie kiekvieną kalendorinę dieną, kurią kortelė buvo naudota, ir apie kiekvieną tos transporto priemonės naudojimo laikotarpį tą dieną (laikotarpis aprėpia visus kortelės įkišimo ir ištraukimo ciklus transporto priemonėje): - pirmojo transporto priemonės panaudojimo datą ir laiką (t. y. pirmojo kortelės įkišimo tą transporto priemonės naudojimo laikotarpį datą ir laiką, o jei laikotarpis tęsiasi - žymenį 00.00), - transporto priemonės hodometro rodmens vertę tuo metu, - paskutiniojo transporto priemonės panaudojimo datą ir laiką (t. y. paskutiniojo kortelės ištraukimo tą transporto priemonės naudojimo laikotarpį datą ir laiką, o jei laikotarpis tęsiasi - žymenį 23.59), - transporto priemonės hodometro rodmens vertę tuo metu, - transporto priemonės TPRN ir registruojančiosios valstybės narės žymenį. Vairuotojo kortelė turi gebėti išlaikyti atmintyje ne mažiau kaip 84 tokius įrašus. 5.2.5. Duomenys apie vairuotojo veiklą Vairuotojo kortelė turi gebėti laikyti atmintyje tokius duomenis apie kiekvieną kalendorinę dieną, kurią kortelė buvo naudota arba kurią vairuotojas rankomis įvedė duomenis apie veiklą: - datą, - naudojimo dienos skaitiklio rodmens vertę (kuri kiekvieną naudojimo dieną padidėja vienetu), - bendrą tą dieną vairuotojo nuvažiuotą atstumą, - vairuotojo būseną 00.00 val., - ar vairuotojas pakeitė veiklos rūšį ir (arba) važiavimo būseną ir (arba) įkišo ar ištraukė savo kortelę: - važiavimo būseną (ĮGULA, VIENAS VAIRUOTAS), - plyšys (VAIRUOTOJO, VAIRUOTOJO PORININKO), - kortelės būseną (ĮKIŠTA, NEĮKIŠTA), - veiklos rūšį (VAIRAVIMAS, BUVIMAS PASIRENGUS DIRBTI, DARBAS, PERTRAUKA/POILSIS), - pasikeitimo datą ir laiką. Vairuotojo kortelės atmintis turi gebėti išlaikyti duomenis ne mažiau kaip apie vairuotojo 28 dienų veiklą (vidutinę vairuotojo veiklą sudaro 93 veiklos pokyčiai per dieną). 197 ir 199 reikalavimuose išvardyti duomenys turi būti laikomi taip, kad juos galima būti gauti chronologine tvarka, net ir iš dalies sutapus laikui. 5.2.6. Vietos, kur prasideda ir (arba) baigiasi dienos darbo laikotarpiai Vairuotojo kortelė turi gebėti laikyti atmintyje tokius vairuotojo įvedamus duomenis, susijusius su vietomis, kur prasideda ir (arba) baigiasi dienos darbo laikotarpiai: - įrašo datą ir laiką (arba su įrašu susijusią datą ir laiką, kai įrašoma įvedant rankomis), - įrašo tipą (pradžia ar pabaiga, įrašo aplinkybės), - įvestus šalies ir regiono žymenis, - transporto priemonės hodometro rodmens vertę. Vairuotojo kortelė turi gebėti išlaikyti atmintyje ne mažiau kaip 42 poras tokių įrašų. 5.2.7. Duomenys apie įvykius Šiame papunktyje nurodytais tikslais laikas registruojamas sekundės tikslumu. Vairuotojo kortelė turi gebėti laikyti atmintyje informaciją apie tokius įvykius, tachografo aptiktus tuomet, kai kortelė buvo įkišta: - dalinį laiko sutapimą (kai tai atsitiko dėl kortelės), - kortelės įkišimą važiuojant (jei įkišta ta kortelė), - paskutinė kortelės panauda tinkamai neužbaigta (kai naudota ta kortelė), - maitinimo nutrūkimą, - duomenų apie judėjimą klaidą, - bandymus pažeisti apsaugą. Vairuotojo kortelė turi gebėti laikyti atmintyje tokią informaciją apie minėtus įvykius: - įvykio kodą, - įvykio pradžios (arba kortelės įkišimo, jei įvykis vyko tuo metu) datą ir laiką, - įvykio pabaigos (arba kortelės ištraukimo, jei įvykis vyko tuo metu) datą ir laiką, - transporto priemonės, kurioje įvykis įvyko, TPRN ir registruojančiosios valstybės narės žymenį. Pastaba: įvykus "dalinio laiko sutapimo" įvykiui: - įvykio pradžios data ir laikas turi sutapti su kortelės ištraukimo iš ankstesnės transporto priemonės data ir laiku, - įvykio pabaigos data ir laikas turi sutapti su kortelės įkišimo į ankstesnę transporto priemonę data ir laiku, - a jármű adatai megegyeznek az eseményt előidéző aktuális jármű adataival. Pastaba: įvykus įvykiui "paskutinė kortelės panauda tinkamai neužbaigta": - įvykio pradžios data ir laikas turi sutapti su tinkamai neužbaigtos panaudos kortelės įkišimo data ir laiku, - įvykio pabaigos data ir laikas turi sutapti su panaudos, kurios metu įvykis buvo aptiktas, kortelės įkišimo data ir laiku, - duomenys apie transporto priemonę turi atitikti tą transporto priemonę, kurioje panauda nebuvo tinkamai užbaigta. Vairuotojo kortelė turi gebėti laikyti atmintyje duomenis apie šešis paskutinius kiekvienos rūšies įvykius (t. y. iš viso 36 įvykius). 5.2.8. Duomenys apie gedimus Šiame papunktyje nurodytais tikslais laikas registruojamas sekundės tikslumu. Vairuotojo kortelė turi gebėti laikyti atmintyje informaciją apie tokius gedimus, tachografo aptiktus tuomet, kai kortelė buvo įkišta: - kortelės gedimą (kai tai atsitiko dėl kortelės), - tachografo gedimą. Vairuotojo kortelė turi gebėti laikyti atmintyje tokią informaciją apie minėtus gedimus: - gedimo kodą, - gedimo pradžios (arba kortelės įkišimo, jei gedimas vyko tuo metu) datą ir laiką, - gedimo pabaigos (arba kortelės ištraukimo, jei gedimas vyko tuo metu) datą ir laiką, - transporto priemonės, kurioje gedimas įvyko, TPRN ir registruojančiosios valstybės narės žymenį. Vairuotojo kortelė turi gebėti laikyti atmintyje duomenis apie dvylika paskutinių kiekvienos rūšies gedimų (t. y. iš viso 24 gedimus). 5.2.9. Duomenys apie kontrolės veiklą Vairuotojo kortelė turi gebėti laikyti atmintyje tokius duomenis apie kontrolės veiklą: - kontrolės datą ir laiką, - kontrolės kortelės numerį ir kortelę išduodančios valstybės narės žymenį, - kontrolės rūšį (rodymas ekrane ir (arba) spausdinimas ir (arba) duomenų perkėlimas iš TPB ir (arba) duomenų perkėlimas iš kortelės), - kurio laikotarpio duomenys perkelti (jei perkeliami duomenys), - transporto priemonės TPRN ir registruojančiosios valstybės narės, kurioje buvo atliekama kontrolė, žymenį. Pastaba: apsaugos reikalavimais numatyta, kad duomenų perkėlimas iš kortelės registruojamas tik tuomet, kai tai atliekama tachografu. Vairuotojo kortelė turi gebėti išlaikyti atmintyje vieną tokį įrašą. 5.2.10. Duomenys apie kortelės panaudą Vairuotojo kortelė turi gebėti laikyti atmintyje tokius duomenis, susijusius su transporto priemone, kurioje buvo pradėta esama jos panauda: - panaudos pradžios (t. y. kortelės įkišimo) datą ir laiką vienos sekundės tikslumu, - TPRN ir registruojančiosios valstybės narės žymenį. 5.2.11. Duomenys apie ypatingas būsenas Vairuotojo kortelė turi gebėti laikyti atmintyje duomenis, susijusius su ypatingomis būsenomis, kurios prasidėjo tuomet, kai kortelė buvo įkišta: - įrašo datą ir laiką, - ypatingos būsenos rūšį. Vairuotojo kortelė turi gebėti išlaikyti atmintyje 56 tokius įrašus. 5.3. Dirbtuvių kortelė 5.3.1. Apsaugos elementai Dirbtuvių kortelė turi gebėti laikyti atmintyje asmeninės identifikacijos numerį (PIN kodą). Dirbtuvių kortelė turi gebėti laikyti atmintyje šifravimo raktus, skirtus judesio jutikliams sujungti su transporto priemonės blokais. 5.3.2. Kortelės identifikacija Dirbtuvių kortelė turi gebėti laikyti atmintyje tokius kortelės identifikacijos duomenis: - kortelės numerį, - išduodančiosios valstybės žymenį, išduodančiosios institucijos pavadinimą, išdavimo datą, - kortelės galiojimo pradžios ir pabaigos datą. 5.3.3. Kortelės turėtojo identifikacija Dirbtuvių kortelė turi gebėti laikyti atmintyje tokius jos turėtojo identifikacijos duomenis: - dirbtuvių pavadinimą, - dirbtuvių adresą, - turėtojo pavardę, - turėtojo vardą (-us), - pageidaujamą kalbą. 5.3.4. Duomenys apie panaudotas transporto priemones Dirbtuvių kortelė turi gebėti laikyti atmintyje įrašus apie panaudotas transporto priemones taip pat kaip vairuotojo kortelė. Dirbtuvių kortelė turi gebėti išlaikyti atmintyje ne mažiau kaip 4 tokius įrašus. 5.3.5. Duomenys apie vairuotojo veiklą Dirbtuvių kortelė turi gebėti laikyti atmintyje duomenis apie vairuotojo veiklą taip pat kaip vairuotojo kortelė. Dirbtuvių kortelės atmintis turi gebėti išlaikyti duomenis bent apie vairuotojo vienos dienos veiklą. 5.3.6. Vietos, kur prasideda ir (arba) baigiasi dienos darbo laikotarpiai Dirbtuvių kortelė turi gebėti laikyti atmintyje įrašus apie dienos darbo laikotarpių pradžią ir (arba) pabaigą taip pat kaip vairuotojo kortelė. Dirbtuvių kortelė turi gebėti išlaikyti atmintyje ne mažiau kaip tris poras tokių įrašų. 5.3.7. Duomenys apie įvykius ir gedimus Dirbtuvių kortelė turi gebėti laikyti atmintyje įrašus apie įvykius ir gedimus taip pat kaip vairuotojo kortelė. Dirbtuvių kortelė turi gebėti laikyti atmintyje duomenis apie tris paskutinius kiekvienos rūšies įvykius (t. y. iš viso apie 18 įvykių) ir šešis paskutinius kiekvienos rūšies gedimus (t. y. iš viso apie 12 gedimų). 5.3.8. Duomenys apie kontrolės veiklą Dirbtuvių kortelė turi gebėti laikyti atmintyje duomenų apie kontrolės veiklą įrašus taip pat kaip vairuotojo kortelė. 5.3.9. Duomenys apie kalibravimą ir laiko koregavimą Dirbtuvių kortelė turi gebėti laikyti atmintyje įrašus apie kalibravimą ir (arba) laiko koregavimus, atliktus tuomet, kai kortelė buvo įkišta į tachografą. Kiekviename įraše apie kalibravimą turi būti tokie duomenys: - kalibravimo tikslas (pirmasis įrengimas, įrengimas, periodinė patikra), - transporto priemonės identifikacija, - atnaujinti arba patvirtinti parametrai (w, k, l, padangų dydis, greičio ribotuvo nustatymas, hodometro (rodmens sena ir nauja vertės), data ir laikas (sena ir nauja vertės), - tachografo identifikacija (TPB komponento šifras, TPB serijos numeris, judesio jutiklio serijos numeris). Dirbtuvių kortelė turi gebėti išlaikyti ne mažiau kaip 88 tokius įrašus. Dirbtuvių kortelė turi gebėti laikyti atmintyje bendrą su ja atliktų kalibravimų skaičių. Dirbtuvių kortelė turi gebėti laikyti atmintyje bendrą po paskutinio duomenų perkėlimo atliktų kalibravimų skaičių. 5.3.10. Duomenys apie ypatingas būsenas Dirbtuvių kortelė turi gebėti laikyti atmintyje duomenis, susijusius su ypatingomis būsenomis, taip pat kaip vairuotojo kortelė. Dirbtuvių kortelė turi gebėti išlaikyti atmintyje du tokius įrašus. 5.4. Kontrolės kortelė 5.4.1. Kortelės identifikacija Kontrolės kortelė turi gebėti laikyti atmintyje tokius kortelės identifikacijos duomenis: - kortelės numerį, - išduodančiosios valstybės žymenį, išduodančiosios institucijos pavadinimą, išdavimo datą, - kortelės galiojimo pradžios ir pabaigos datą (jei yra). 5.4.2. Kortelės turėtojo identifikacija Kontrolės kortelė turi gebėti laikyti atmintyje tokius jos turėtojo identifikacijos duomenis: - kontrolės institucijos pavadinimą, - kontrolės institucijos adresą, - turėtojo pavardę, - turėtojo vardą (-us), - pageidaujamą kalbą. 5.4.3. Duomenys apie kontrolės veiklą Kontrolės kortelė turi gebėti laikyti atmintyje tokius duomenis apie kontrolės veiklą: - kontrolės datą ir laiką, - kontrolės rūšį (rodymas ekrane ir (arba) spausdinimas ir (arba) duomenų perkėlimas iš TPB ir (arba) duomenų perkėlimas iš kortelės), - kurio laikotarpio duomenys perkelti (jei perkeliami duomenys), - transporto priemonės TPRN ir registruojančiosios valstybės narės, kurioje buvo atliekama kontrolė, žymenį, - patikrintos vairuotojo kortelės numerį ir išduodančiosios valstybės narės žymenį. Kontrolės kortelė turi gebėti išlaikyti atmintyje ne mažiau kaip 230 tokių įrašų. 5.5. Įmonės kortelė 5.5.1. Kortelės identifikacija Įmonės kortelė turi gebėti laikyti atmintyje tokius kortelės identifikacijos duomenis: - kortelės numerį, - išduodančiosios valstybės, išduodančiosios institucijos pavadinimą, išdavimo datą, - kortelės galiojimo pradžios ir pabaigos datą (jei yra). 5.5.2. Kortelės turėtojo identifikacija Įmonės kortelė turi gebėti laikyti atmintyje tokius jos turėtojo identifikacijos duomenis: - įmonės pavadinimą, - įmonės adresą. 5.5.3. Duomenys apie įmonės veiklą Įmonės kortelė turi gebėti laikyti atmintyje tokius duomenis apie įmonės veiklą: - veiklos datą ir laiką, - veiklos rūšį (TPB užrakinimas ir (arba) atrakinimas ir (arba) duomenų perkėlimas iš TPB ir (arba) duomenų perkėlimas iš kortelės), - kurio laikotarpio duomenys perkelti (jei perkeliami duomenys), - transporto priemonės TPRN ir registruojančiosios valstybės narės, kurioje buvo atliekama kontrolė, žymenį, - kortelės numerį ir išduodančiosios valstybės narės žymenį. Įmonės kortelė turi gebėti išlaikyti atmintyje ne mažiau kaip 230 tokių įrašų. V. TACHOGRAFO ĮRENGIMAS 1. Įrengimas Nauji tachografai pristatomi montuotojams arba transporto priemonių gamintojams neaktyvuoti, visi III skyriaus 20 poskyryje išvardyti kalibravimo parametrai yra nustatyti ties reikiamomis ir galiojančiomis numatytosiomis vertėmis. Jei nėra tinkama kuri nors konkreti vertė, vietoj raidinių parametrų turi būti įrašyta klaustukų eilutė, o skaitmeniniai parametrai nustatyti ties 0. Prieš aktyvuojant tachografas turi leisti pasinaudoti kalibravimo funkcija net ir ne kalibravimo režimu. Prieš aktyvuojant tachografas turi neregistruoti ir nelaikyti duomenų, nurodytų III skyriaus 12.3-12.9 ir 12.12-12.14 poskyriuose. Montuodamas transporto priemonės gamintojas nustato visus žinomus parametrus. Transporto priemonių gamintojai arba montuotojai aktyvuoja įrengtą tachografą iki transporto priemonei išvažiuojant iš montavimo patalpų. Tachografai aktyvuojami automatiškai, pirmą kartą įkišus į bet kurį kortelių sąsajos įtaisą dirbtuvių kortelę. Ypatingos judesio jutiklio ir transporto priemonės bloko sujungimo operacijos (jei jų reikia) turi būti automatiškai atliekamos prieš arba aktyvavimo metu. Aktyvuotas tachografas turi imti visiškai tinkamai veikti ir taikyti prieigos prie duomenų teises. Aktyvavus turi imti visiškai tinkamai veikti tachografo registravimo ir duomenų laikymo funkcijos. Po įrengimo atliekamas kalibravimas. Per pirmąjį kalibravimą įvedamas TPRN. Kalibravimas atliekamas per dvi savaites po įrengimo arba TPRN priskyrimo - kas būna vėliau. Tachografas turi būti įrengtas tokioje transporto priemonės vietoje, kad savo sėdynėje sėdėdamas vairuotojas galėtų naudotis reikiamomis jo funkcijomis. 2. Įrengimo plokštelė Ant įrengiant patikrinto tachografo, jame ar prie jo turi būti pritvirtinta aiškiai matoma ir lengvai prieinama įrengimo plokštelė. Po kiekvienos patvirtinto montuotojo arba dirbtuvių patikros vietoje senesnės turi būti pritvirtinta nauja plokštelė. Plokštelėje turi būti bent tokia informacija: - patvirtinto montuotojo pavardė ar dirbtuvės pavadinimas, adresas ir firmos pavadinimas, - transporto priemonės būdingasis koeficientas: "w = imp./km", - tachografo konstanta: "k = imp./km", - padangų efektyvusis apskritimo ilgis: "1 = … mm", - padangų dydis, - transporto priemonės charakteristikos koeficiento nustatymo ir padangų efektyviojo apskritimo ilgio išmatavimo data, - transporto priemonės identifikacijos numeris. 3. Plombavimas Užplombuojamos tokios dalys: - visos jungtys, kurias išardžius atsirastų neaptinkamų pokyčių arba neaptinkamai dingtų duomenys, - įrengimo plokštelė, nebent ji būtų pritvirtinta taip, kad plokštelę būtų galima nuimti tik sugadinus jos žymenis. Pirmiau išvardytas plombas leidžiama nuimti: - avariniu atveju, - įrengiant, reguliuojant ar remontuojant greičio ribotuvą arba kokį nors kitą kelių eismo saugumą užtikrinantį įtaisą, jeigu tachografas tebeveikia patikimai, be sutrikimų ir iš karto sumontavus greitį reguliuojantį arba kokį nors kitą kelių eismo saugą užtikrinantį įtaisą, o kitais atvejais - per septynias dienas; jį iš naujo užplombuoja patvirtintas montuotojas arba dirbtuvės (laikantis VI skyriaus nuostatų). Kiekvieną kartą nuėmus plombas turi būti surašomas aktas, kuriame nurodomos to priežastys ir kuris turi būti pateiktas kompetentingai institucijai. VI. TIKRINIMAI, PATIKROS IR REMONTAS Reikalavimai dėl atvejų, kuriais leidžiama nuimti plombas, kaip nurodyta Reglamento (EEB) Nr. 3821/85 su paskutiniais pakeitimais, padarytais Reglamentu (EB) Nr. 2135/98, 12 straipsnio 5 dalyje, apibrėžti šio priedo V skyriaus 3 poskyryje. 1. Montuotojų arba dirbtuvių patvirtinimas Valstybės narės patvirtina, reguliariai kontroliuoja ir sertifikuoja institucijas, kurios atlieka: - montavimo darbus, - tikrinimus, - patikras, - remontą. Pagal šio reglamento 12 straipsnio 1 dalies nuostatas dirbtuvių kortelės išduodamos tik tokiems montuotojams ir (arba) dirbtuvėms, kuriems yra leista aktyvuoti ir (arba) kalibruoti tachografus pagal šio priedo nuostatas (išskyrus atvejus, kai tinkamai pateisinama): - kurie negali gauti įmonės kortelės, - kurių kita profesinė veikla nesudaro galimybės pakenkti bendram sistemos apsaugotumui, kaip apibrėžta 10 priedėlyje. 2. Naujų arba suremontuotų prietaisų patikrinimas Kiekvienas naujas ar pataisytas įtaisas turi būti patikrinamas, ar tinkamai veikia, tiksliai rodo bei registruoja ir yra sukalibruotas, atsižvelgiant į III skyriaus 2.1 ir 2.2 punktuose nustatytas ribas, ir užplombuojamas pagal V skyriaus 3 poskyrio nuostatas. 3. Įrengimo patikra Įrengiant transporto priemonėje, visa sistema (įskaitant patį tachografą) turi atitikti III skyriaus 2.1 ir 2.2 poskyriuose nurodytus didžiausius leistinus nuokrypius. 4. Periodinės patikros Transporto priemonėse sumontuota įranga turi būti periodiškai tikrinama po kiekvieno jos remonto, kiekvienąkart pasikeitus transporto priemonės būdingajam koeficientui ar padangų efektyviajam apskritimo ilgiui, jei įrangos UTC laiko rodmuo skiriasi nuo tikrojo laiko daugiau kaip 20 minučių, pasikeitus TPRN arba bent kartą per dvejus metus (24 mėnesius) po paskutinės patikros. Patikros metu turi būti tikrinama: - ar tachografas veikia tinkamai, įskaitant duomenų laikymo tachografo kortelėse funkciją, - ar įranga atitinka III skyriaus 2.1 ir 2.2 poskyriuose nurodytus didžiausius leistinus nuokrypius; - ar tachografas yra su tipo patvirtinimo ženklu, - ar pritvirtinta įrengimo plokštelė, - ar nepažeistos tachografo ir kitų jo įrangos dalių plombos, - padangų dydis ir tikrasis jų apskritimo ilgis. Per šias patikras tachografas turi būti sukalibruojamas. 5. Paklaidų matavimas Tachografą įmontavus ir eksploatuojant, paklaidos nustatomos toliau išvardytais būdais, laikytinais standartinėmis bandymo sąlygomis: - parengta važiuoti nepakrauta transporto priemonė, - slėgis padangose pagal gamintojo instrukcijas, - padangos nusidėvėjusios ne daugiau, nei leidžia nacionaliniai įstatymai, - transporto priemonės judėjimas: - savo varikliu varoma transporto priemonė važiuoja tiesia linija lygiu keliu 50 km/h ± 5 km/h greičiu. Matavimo atstumas turi būti ne trumpesnis kaip 1 000 m, - bandymą galima daryti ir kitais būdais, pvz., bandymų stende, jei jų rezultatų tikslumas panašus. 6. Remontas Dirbtuvės turi gebėti perkelti duomenis iš tachografo, kad galėtų juos pateikti atitinkamai transporto įmonei. Jei dėl tachografo gedimo, net atlikus dirbtuvėse remontą, jame įrašytų duomenų perkelti neįmanoma, patvirtintos dirbtuvės turi išduoti transporto įmonėms duomenų neperkeliamumo pažymėjimą. Dirbtuvės saugo kiekvieno išduoto pažymėjimo kopiją ne trumpiau kaip metus. VII. KORTELĖS IŠDAVIMAS Valstybių narių nustatyta kortelių išdavimo tvarka turi atitikti tokius reikalavimus: Pirmą kartą išduodant tachografo kortelę pareiškėjui, jos numeracijos indeksas (jei naudojamas) ir pakeitimo indeksas turi būti nustatyti ties 0. Visos vienai kontrolės institucijai, vienerioms dirbtuvėms ar vienai transporto įmonei išduodamos neasmeninės kortelės turi būti su pirmaisiais 13 skaitmenų ir turėti skirtingus numeracijos indeksus. Vietoj esamos tachografo kortelės išduodamos ją pakeičiančios kortelės numeris turi būti toks pats, kaip ir pakeistosios, tik pakeitimo indeksas didinamas viena pozicija (tokia seka: 0, ..., 9, A, ..., Z). Vietoj esamos tachografo kortelės išduodamos ją pakeičiančios kortelės galiojimo pabaigos data turi būti tokia pati, kaip ir pakeistosios. Vietoj esamos tachografo kortelės išduodamos ją atnaujinančios kortelės numeris turi būti toks pats, kaip ir pakeistosios, tik pakeitimo indeksas grąžinamas į 0, o atnaujinimo indeksas didinamas viena pozicija (tokia seka: 0, ..., 9, A, ..., Z). Jei esama tachografo kortelė administravimo duomenims pakeisti keičiama toje pačioje valstybėje narėje, laikomasi atnaujinimo taisyklių, jei kitoje valstybėje narėje - pirmojo išdavimo taisyklių. Neasmeninių dirbtuvių ar kontrolės kortelių eilutėje "kortelės turėtojo pavardė" įrašomas dirbtuvių arba kontrolės institucijos pavadinimas. VIII. TACHOGRAFŲ IR TACHOGRAFO KORTELIŲ TIPO PATVIRTINIMAS 1. Pagrindinės nuostatos Šiame skyriuje žodžiai "tachografas" reiškia "tachografą arba jo komponentus". Tipo patvirtinimas nereikalingas judesio jutiklį su TPB jungiantiems laidams. Tachografo naudojamas popierius laikomas tachografo komponentu. Tachografas pateikiamas tvirtinti kartu su visais įmontuotais papildomais įtaisais. Tvirtinant tachografo ir tachografo kortelių tipą atliekami apsaugotumo, veikimo ir funkcinio suderinamumo bandymai. Jei šių bandymų rezultatai tinkami, tai nurodoma atitinkamame pažymėjime. Valstybių narių tipo patvirtinimo institucijos suteikia tipo patvirtinimo sertifikatą pagal šio reglamento 5 straipsnio nuostatas tik gavusios tipo patvirtinimo paraiškoje nurodyto tachografo arba tachografo kortelės: - apsaugotumo pažymėjimą, - veikimo pažymėjimą, - funkcinio suderinamumo pažymėjimą. Prieš pakeičiant tachografo programinę arba techninę įrangą arba medžiagas, iš kurios jis gaminamas, pranešama tipo patvirtinimą tachografui suteikusiai institucijai. Ši institucija patvirtina gamintojui pratęsianti tipo patvirtinimą arba gali pareikalauti gauti naujus veikimo, apsaugotumo ir (arba) funkcinio suderinamumo pažymėjimus. Tachografo programinės įrangos tobulinimo in situ tvarka turi būti patvirtinta tipo patvirtinimą tachografui suteikusios institucijos. Programinę įrangą tobulinant neturi būti nei pakeista, nei ištrinta jokių tachografe laikomų duomenų apie vairuotojo veiklą. Programinę įrangą tobulinti galima tik tuomet, kai už tai atsako įrangos gamintojas. 2. Apsaugos pažymėjimas Apsaugos pažymėjimas išduodamas laikantis šio priedo 10 priedėlio nuostatų. 3. Veikimo pažymėjimas Kiekvienas pageidaujantis gauti tipo patvirtinimo sertifikatą pateikia valstybės narės tipo patvirtinimo institucijai visą jos pareikalautą medžiagą ir dokumentaciją. Veikimo pažymėjimas išduodamas tik tuomet, jei visų 9 priedėlyje nurodytų veikimo bandymų rezultatai yra tinkami. Veikimo pažymėjimą išduoda tipo patvirtinimo institucija. Pažymėjime nurodomas jos gavėjo pavadinimas, modelio identifikacija, išsamus atliktų bandymų sąrašas ir gauti rezultatai. 4. Funkcinio suderinamumo pažymėjimas Funkcinio suderinamumo bandymus atlieka viena Europos Komisijos įgaliota laboratorija, už kurią atsako Komisija. Laboratorija registruoja gamintojų pateikiamus funkcinio suderinamumo bandymų prašymus chronologine jų gavimo tvarka. Prašymai oficialiai registruojami pateikus laboratorijai: - funkcinio suderinamumo bandymams reikalingą medžiagą ir dokumentus, - atitinkamą apsaugos pažymėjimą, - atitinkamą veikimo pažymėjimą. Gamintojui pranešama prašymo įregistravimo data. Laboratorija neatlieka funkcinio suderinamumo bandymų su tais tachografais arba tachografo kortelėmis, kuriems nesuteikti apsaugos ir veikimo pažymėjimai. Visi prašantys atlikti funkcinio suderinamumo bandymus gamintojai įsipareigoja palikti už tokius bandymus atsakingai laboratorijai visą medžiagą ir reikiamus dokumentus. Funkcinio suderinamumo bandymai pagal šio priedo 9 priedėlio 5 dalies nuostatas turi būti atliekami su visų rūšių tachografais arba tachografo kortelėmis: - kurių tipo patvirtinimas tebegalioja, - kuriems turi būti suteiktas patvirtinimas ir kurie turi galiojantį funkcinio suderinamumo pažymėjimą. Laboratorija išduoda funkcinio suderinamumo pažymėjimą gamintojui tik sėkmingai atlikus visus reikiamus funkcinio suderinamumo bandymus. Jei 283 reikalavime reikalaujami vieno ar daugiau tachografų arba tachografo kortelių funkcinio suderinamumo bandymų rezultatai yra netinkami, funkcinio suderinamumo pažymėjimas neišduodamas, kol gamintojas nepadarys reikiamų pakeitimų ir įranga išlaikys bandymus. Padedama atitinkamų gamintojų laboratorija nustato nesklandumo priežastį ir stengiasi padėti gamintojui rasti techninį sprendimą. Jei gamintojas modifikavo savo gaminį, jis turi gauti atitinkamų institucijų patvirtinimą, kad apsaugotumo ir veikimo pažymėjimai tebegalioja. Funkcinio suderinamumo pažymėjimas galioja šešis mėnesius. Jis atšaukiamas, jei gamintojas negauna atitinkamo tipo patvirtinimo sertifikato. Gamintojas pateikia funkcinio suderinamumo pažymėjimą valstybės narės tipo patvirtinimo institucijai, išdavusiai veikimo pažymėjimą. Bet kuris funkcinį nesuderinamumą sukėlęs elementas neturi būti naudojamas pelnui gauti arba padėti pirmavimui pasiekti. 5. Tipo patvirtinimo sertifikatas Valstybės narės tipo patvirtinimo institucija gali išduoti tipo patvirtinimo sertifikatą, kai tik gauna reikiamus pažymėjimus. Išduodant tipo patvirtinimo sertifikatą gamintojui, jo kopija išsiunčiama už funkcinio suderinamumo bandymus atsakingai laboratorijai. Už funkcinio suderinamumo bandymus atsakinga laboratorija turi turėti svetainę internete, kurioje skelbiamas ir atnaujinamas tokių tachografų ir tachografo kortelių modelių sąrašas: - dėl kurių buvo užregistruoti funkcinio suderinamumo bandymų prašymai; - kuriems buvo išduotas funkcinio suderinamumo pažymėjimas (net ir laikinasis); - kuriems buvo išduotas tipo patvirtinimo sertifikatas. 6. Išskirtinė tvarka: pirmieji funkcinio suderinamumo pažymėjimai Keturių mėnesių laikotarpį po to, kai patvirtinama, kad pirmoji tachografo ir tachografo kortelės (vairuotojo, dirbtuvių, kontrolės ir įmonės kortelių) pora yra funkciškai suderinama, visi pagal tą laikotarpį įregistruotus prašymus išduoti funkcinio suderinamumo pažymėjimai (įskaitant ir patį pirmąjį) yra laikinieji. Šiam laikotarpiui praėjus visų funkciškai suderinamų gaminių funkcinio suderinamumo pažymėjimai laikomi nuolatiniais. Jei per šį laikotarpį aptinkama funkcinio suderinamumo nesklandumų, už funkcinio suderinamumo bandymus atsakinga laboratorija, padedama visų susijusių gamintojų, turi nustatyti nesklandumų priežastis ir pasiūlyti jiems padaryti reikiamas modifikacijas. Jei pasibaigus šiam laikotarpiui lieka funkcinio suderin